ועדת הכלכלה, כנסת 18, פרוטוקול מספר 902, 2012-07-03 11:30

כרמל שאמה-הכהן: צהריים טובים, נא לשבת.

כרמל שאמה-הכהן: חבר הכנסת איתן כבל, ברוך הבא.

כרמל שאמה-הכהן: אנחנו פותחים את ישיבת ועדת הכלכלה.

כרמל שאמה-הכהן: על סדר-היום דיון מהיר שאישרה נשיאות הכנסת שעניינו הטעיית הציבור על-ידי חברה ציבורית של חברי הכנסת: חיים אמסלם, פניה קירשנבאום, גאלב מג'אדלה, שי חרמש, נינו אבסדזה, וכמעט כולם כאן.

כרמל שאמה-הכהן: מי מטעם המציעים רוצה להציג את הנושא, בבקשה?

גאלב מג'אדלה: כל המציעים, כל אחד ותורו.

כרמל שאמה-הכהן: תתחיל פאינה קירשנבאום, בבקשה.

כרמל שאמה-הכהן: יש תמיד עדיפות לנשים.

פניה קירשנבאום: האמת היא שהדבר הזה ממש מדהים.

פניה קירשנבאום: כמובן שתמיד זה איכשהו מגיע מהתקשורת.

פניה קירשנבאום: קודם כל, אני אשמח אם אחרי הדיון פה בוועדה המשך הדיון יעבור לוועדה בראשותי שמטפלת בשוק ההון והביטוח.

פניה קירשנבאום: זאת כמובן אם תסכים, אני רק מציעה זאת כהצעה.

פניה קירשנבאום: המפקח על שוק ההון חסר לי פה.

פניה קירשנבאום: אני לא מזלזלת, אבל הייתי רוצה לראות פה נציגות יותר גבוהה.

פניה קירשנבאום: סליחה, אני מעריכה אותך מאוד.

פניה קירשנבאום: אנחנו עובדים הרבה, אתה יודע.

פניה קירשנבאום: בכל זאת יש רגולטור ומן הראוי היה שהוא יהיה פה.

פניה קירשנבאום: אנחנו יודעים וגם שמענו תגובות שבהודעות האלה מופיע כיתוב שזה איי.

פניה קירשנבאום: די.

פניה קירשנבאום: איי.

פניה קירשנבאום: אני הבאתי עיתונים כדי להראות.

פניה קירשנבאום: קודם כל, לא ידעתי בכלל שצריך להיות בהתחלה איי.

פניה קירשנבאום: די.

פניה קירשנבאום: איי.

פניה קירשנבאום: כשפתחתי את הפרסום ראיתי שהפרסום חוזר באותו מקום ובאותו גודל, רק שפעם אחת זה מופיע 9,000 ופעם אחת כתוב ביטוח ישיר.

פניה קירשנבאום: רק כשאמרו לי שצריך להיות כתוב איי.

פניה קירשנבאום: די.

פניה קירשנבאום: איי הייתי צריכה לשים לא רק משקפיים אלא לקחת זכוכית מגדלת כי המשקפיים שלי כבר לא עזרו לי במקרה הזה.

פניה קירשנבאום: באמת מצאתי שכתוב, אבל באותיות קטנות.

פניה קירשנבאום: אני עכשיו בלי משקפיים ואל תצפו שאני אצליח לקרוא מה כתוב שם בדיוק.

פניה קירשנבאום: אני חושבת שזו באמת הטעיה של הציבור.

פניה קירשנבאום: מעבר לכך, זה גם פוגע בתחרותיות מכיוון שכשיש חברה אחת שמציגה את עצמה כשתי חברות אז יש בכך פגיעה בתחרותיות.

פניה קירשנבאום: אם אתם אומרים שהציבור יודע כי זה כתוב אז אני מחזיקה בידי סקר שנעשה אחרי הפרסומים ואחרי הכתבה בערוץ 9, וזה כביכול עלה כבר למודעות הציבור והציבור היה צריך לדעת.

פניה קירשנבאום: אני רוצה להגיד לכם ש-71.5% לא יודעים שזה אותה חברה וכולם עדיין חושבים שאלו שתי חברות שונות.

פניה קירשנבאום: אדוני היושב-ראש, אני פונה אליך וגם לנציג הרגולציה על מנת לטפל בעניין הזה, ולא רק בשתי החברות האלה כי אני חושבת שזה סממן של איזושהי בעיה שאנחנו צריכים לבחון, לבדוק ולטפל.

פניה קירשנבאום: תודה.

כרמל שאמה-הכהן: המציע הבא חבר הכנסת גאלב מג'אדלה.

גאלב מג'אדלה: הרב אמסלם אצלך, כבוד לאנשים.

חיים אמסלם: תודה, אדוני היושב-ראש.

חיים אמסלם: אני חושב שהדיון שאנחנו מקיימים כאן היום הוא חשוב מאין כמוהו.

חיים אמסלם: על פניו, הנתונים שקיבלנו וכולם קיבלו, מדובר בהטעיה פשוטה של הציבור.

חיים אמסלם: אני לא רוצה לקבוע בהתחלת הדיון כבר את מסקנתו.

חיים אמסלם: עוד מעט נראה כולנו סרטון וכולנו ניווכח איך עושים את הפעולה הזאת.

חיים אמסלם: אני חושב שזה מאוד חשוב.

חיים אמסלם: הציבור רואה בנו כנציגיו או כאלה שמגנים על האינטרסים שלו ואמורים להיות בשער ולא לתת לדברים כאלה לקרות.

חיים אמסלם: אני חושב שבסופו של יום לציבור שצופה בנו בבית יש תקווה מאוד גדולה שהיא לא רק בנושא הזה והיא לא רק בנושאים שקשורים לאזרח הקטן כשמדובר בכיסו אלא בכל נושא ונושא.

חיים אמסלם: תהיה ערנות מאוד גדולה והנושאים יעלו על השולחן.

כרמל שאמה-הכהן: תודה רבה.

כרמל שאמה-הכהן: חבר הכנסת גאלב מג'אדלה, בבקשה.

גאלב מג'אדלה: אדוני היושב-ראש, שאלה לי אליך, ברשותך.

גאלב מג'אדלה: האם המוזמנים הנוגעים בדבר נמצאים כאן?

כרמל שאמה-הכהן: תשיב מנהלת הוועדה על כך, הגברת לאה ורון, בבקשה.

לאה ורון: יש נציגות למשרד האוצר, לרשות להגנת הצרכן והסחר ההוגן, ללשכת סוכני הביטוח.

לאה ורון: איגוד חברות הביטוח לא שלחו נציג.

לאה ורון: כמו כן, לחברת הביטוח ישיר, גם המנכ"ל וגם המשנה למנכ"ל, חברת הביטוח 9 מיליון, ארגוני צרכנים ונציג של אמון הציבור.

לאה ורון: כל מי שאמרתי תחת הכותרת הגיע.

גאלב מג'אדלה: אני חושב שחבריי שקדמו לי הציגו את העניין.

גאלב מג'אדלה: אני מציע שנשמע את הצדדים ואחר כך אנחנו גם נאמר את דעתנו.

כרמל שאמה-הכהן: אין בעיה.

כרמל שאמה-הכהן: חבר הכנסת שי חרמש, בבקשה.

שי חרמש: מה שנראה בהתחלה כהצעה לשיווק הוגן התגלה כתעלול שיווקי מחפיר.

שי חרמש: חבל שהדיון צריך לבוא מהצד שלנו.

שי חרמש: הייתי מצפה שההתערבות תהיה מצד הרגולטור, המפקח על שוק הון.

שי חרמש: העובדה שחברי כנסת צריכים לקפוץ על העניין ולדאוג שיהיה פה דיון היא הבעיה החמורה.

שי חרמש: אנחנו לא יודעים האם העכבר גנב או שמא החור גנב.

שי חרמש: אבל הרגשתי היא שחלק מהבעיה פה נמצאת על שולחנו של הרגולטור על שוק ההון ושהחור קרא לגנב ולא הגנב הגיע דרך החור.

שי חרמש: התעלול הזה הוא תעלול מחפיר.

שי חרמש: אגב, אני מוכרח לומר שאני נפלתי בפח.

שי חרמש: כשנסעתי שמעתי את זה אין ספור בתקשורת.

שי חרמש: אמרתי: זה רעיון מאוד מאוד מעניין.

שי חרמש: פתאום מציעים לך לצלצל למתחרה.

שי חרמש: לא כל כך הבנתי את הרעיון.

שי חרמש: המזל הוא שאשתי היא יותר חכמה ממני והיא אמרה לי: מה אתה לא מבין את זה?

שי חרמש: שניהם אותם אנשים.

שי חרמש: אני לא הבנתי את זה בהתחלה, אבל זו מוגבלות שכלית שלי ואני מתנצל.

יצחק וקנין: שי, דבר כזה היה לנו בעניין זיוף יין ואז זה היה אותם בעלים.

יצחק וקנין: אני חושב שלאה זוכרת את זה.

יצחק וקנין: אלו אותם בעלים.

יצחק וקנין: הוא פתח עוד חברה ועוד חברה.

יצחק וקנין: הוא הביא יין דרך אירופה, נתן לו תווית של ישראל והכניס אותו חזרה לאירופה.

יצחק וקנין: זה מעגל שלם.

יצחק וקנין: זה היה כאשר שרנסקי היה שר המסחר והתעשייה.

יצחק וקנין: אני חוזר 16 שנה אחורה.

חיים אמסלם: ישראבלוף.

ליה שמטוב: אני חושבת שגם עם פפסי קולה.

כרמל שאמה-הכהן: שמענו את ההצגה, חברים.

כרמל שאמה-הכהן: קודם כל, זה באמת חריג שדיון מהיר נולד ביוזמה של חמישה חברי כנסת.

כרמל שאמה-הכהן: זה אומר שחמישה חברי כנסת מסיעות שונות חשבו שחשוב להעלות את הנושא לדיון וגם בצורה של דיון מהיר.

כרמל שאמה-הכהן: כמובן שעל-פי תקנון הכנסת בתום הדיון המהיר הוועדה צריכה לקבל החלטה ולהניח אותה על שולחן כל חברי הכנסת במליאת הכנסת.

כרמל שאמה-הכהן: אבל כמובן שלאחר שנשמע את כל הצדדים ואת כל הטיעונים נוכל לקבל החלטה.

כרמל שאמה-הכהן: לגבי בקשת חברת הכנסת פאינה קירשנבאום להעביר המשך טיפול לוועדת משנה בראשותה במסגרת ועדת כספים – לי אין בעיה אם אין בעיה עם התקנון.

לאה ורון: אין אפשרות להעביר נושא שהועבר ממליאת הכנסת או מהנשיאות מוועדה לוועדה.

לאה ורון: אבל כמובן שחברת הכנסת קירשנבאום יכולה לזמן דיון ככל שהיא תמצא לנכון.

כרמל שאמה-הכהן: אז לא במסגרת דיון מהיר.

כרמל שאמה-הכהן: אנחנו לא נתנגד לכך, בסדר גמור.

כרמל שאמה-הכהן: נציג החברה המואשמת, בבקשה.

רביב צולר: צהריים טובים לכולם.

רביב צולר: לי קוראים רביב צולר ואני מנכ"ל של ביטוח ישיר.

רביב צולר: למעשה, אנחנו בדיון שצריך להבהיר את הרקע שלו.

רביב צולר: ביטוח ישיר הוא גורם שנכנס לשוק לפני 17 שנה.

רביב צולר: הדיון היום עוסק באיזושהי אבולוציה מאוד מאוד טבעית של השוק.

רביב צולר: בעולם המותגים זה אך טבעי שיוצרים מותגים על מנת להגיע לקהלים נוספים.

רביב צולר: מה שמשנה לציבור הרחב, בסופו של דבר, זה המחיר הכי טוב והשירות הכי טוב.

רביב צולר: למחזיקי כרטיסי האשראי לא חשוב אם קוראים לכרטיס לייף-סטייל או גולד מאסטרכרד אם זה בבעלות ישראכרט בעם וכו', מגה בול או סופרפארם דיל או כל השמות האלה – הציבור לא מכיר אותם.

רביב צולר: מה שחשוב לציבור זה לקבל את המחיר הכי טוב.

רביב צולר: מאז שביטוח ישיר נכנסה לשוק המחירים בשוק הביטוח נמצאים בירידה, בירידה חדה, ירידה מתמדת.

רביב צולר: זה קורה במהלך 17 שנים רצוף.

רביב צולר: זה ממשיך לקרות.

רביב צולר: יש כאלה שזה מאוד לא נוח להם ורוצים להילחם בתחרות ונלחמים בתחרות בכל דרך אפשרית, דרך בתי-משפט, דרך סתימת פיות, דרך סרטים ערוכים, דרך חוקרים פרטיים, דרך כל אמצעי אפשרי.

רביב צולר: אבל, בסופו של דבר, אי-אפשר לעמוד בפני טעמי הציבור.

שי חרמש: אבל בזה אין בעיה.

שי חרמש: על זה תבורכו.

רביב צולר: תן לי רק להציג את הנושא.

רביב צולר: אני מסביר מה זה מדיניות מותגית.

רביב צולר: בכל העולם כאשר נכנס ביטוח ישיר הוא לוקח נתח שוק מהחברות המסורתיות שהן לא שקופות, שהן לא מדווחות לציבור לא על העמלות המדויקות, לא על ניגודי האינטרסים בין הסוכנים לבין החברה.

רביב צולר: הם לא נותנים תחרות חופשית, הם לא נותנים לצרכן לבחור בין כל החברות.

רביב צולר: חברות הביטוח הישירות הן שקופות, אפשר לקנות אצלן דרך האינטרנט.

רביב צולר: היום 50% מאלה שפונים אלינו בכלל פונים אלינו דרך האינטרנט.

רביב צולר: את הצרכן בעיקר מעניין השוואת מחירים.

רביב צולר: מאחר והרגולטור נהיה רגיש במדינת ישראל לעניין הזה בעקבות הרבה מאוד לחצים שהופעלו עליו הרגולטור החליט לפני הרבה מאוד שנים - - - .

רביב צולר: אגב, המותגים פועלים במקביל כבר לפחות עשר שנים.

רביב צולר: אגב, יש לנו עוד מותג.

רביב צולר: שתדעו, יש גם מותג נוסף שנקרא ynet ביטוח.

רביב צולר: בקרוב יהיו עוד מותגים, בעיקר מותגים חדשים אינטרנטיים.

רביב צולר: הרעיון הוא להגיע לקהלים חדשים ונוספים כל הזמן.

רביב צולר: החפיפה היא מאוד קטנה מכיוון שאנחנו עושים את כל המאמץ כדי להגיע לקהלים שונים כי אחרת זה בזבוז תקציבי הפרסום שלנו.

רביב צולר: לכן, עד היום אנחנו רואים חפיפה של בסביבות 10% של כאלה שמוכנים להתעניין גם במחיר של המותג הזה וגם של המותג הזה.

רביב צולר: זה לטובת הצרכן, מאותה סיבה כמו בסופרים וכמו בחברות כרטיסי האשראי וכמו בכל שירות אחר - יש תנאים שונים במותגים השונים.

רביב צולר: יש מבצעים ומאפיינים מסוימים למותג אחד, ותנאים ומאפיינים שונים למותג אחר.

רביב צולר: למרות שמבחינה צרכנית אין לזה שום משמעות וכל מה שנעשה נעשה כדי לאפשר מבנה עלויות טוב ומחיר זול לציבור, והציבור יודע את זה.

רביב צולר: אגב, נאמנות הצרכנים אצלנו, נאמנות לקוחות, היא הגבוהה ביותרby far בשוק הביטוח בכלל בלי השוואה.

רביב צולר: זאת אומרת שגם השירות אצלנו הוא הכי טוב.

רביב צולר: כשאנחנו שמים את השם של החברה זה לא בגלל שזה מעניין את הצרכן.

רביב צולר: אם אני אעשה פה סקר מהיר חוץ מסוכני הביטוח, 80% מהיושבים פה לא יודעים מי החברה שמבטחת את הרכב וזה גם לא נדרש.

רביב צולר: זה לא מעניין את הצרכן.

רביב צולר: הם אולי יודעים את הסוכן.

רביב צולר: יתרה מזאת, אם יש חברה שיש ידע זה לגבי החברה שלנו, כי אם תעשי סקר אצל לקוחות חברות הביטוח תראי ש-80% לא יודעים מי החברה המבטחת אותם.

רביב צולר: במקרה הטוב יודעים מי סוכן הביטוח.

רביב צולר: ולכן, הישיבה הזאת כאן זה כמו שיבואו עכשיו סלקום ופרטנר ויגידו: אנחנו לא רוצים את גולן טלקום.

רביב צולר: אי-אפשר לחזור אחורה ב - - -

פניה קירשנבאום: לא סלקום ולא פרטנר לא משתמשים באותו דאטא-בייס, לא מתחרים על מחירים באותו דאטא-בייס.

פניה קירשנבאום: כשאני מקבלת הצעת מחיר מפרטנר ולאחר חמש דקות אני מתקשרת לסלקום הוא לא יודע ולא רואה על המסך את אותה הצעת מחיר שקיבלתי מפרטנר.

פניה קירשנבאום: זו בדיוק המציאות שקורית אצלכם.

פניה קירשנבאום: כשאתה אומר 10% חפיפה איך אתה יכול לדעת אם הדאטא-בייס לא היה אצלך, אצל כולם.

פניה קירשנבאום: אתה רוצה לבנות מותג תבנה מותג לכל אחד מהם, אין עם זה שום בעיה.

פניה קירשנבאום: אבל תפריד את הדאטא-בייס, תפריד את השירות ותתחרה על הלקוחות יחד עם כולם.

רביב צולר: אני רוצה להסביר ואני לא רוצה עכשיו להיכנס להסברים ארוכים כי אני מניח שגם לא תהיה לכם סבלנות לשמוע אותי.

רביב צולר: אבל זה שצרכן יכול לקבל שני - - -

גאלב מג'אדלה: יש לנו סבלנות לשמוע אותך תכליתית, לא היסטורית מאז 17 שנה ועד היום, ולא ניתוחים מקצועיים.

גאלב מג'אדלה: אנחנו לא מתכוונים פה להתעסק עכשיו בצד המקצועי של הארגון שלך, אנחנו רוצים תשובה ברורה לדבר הזה.

גאלב מג'אדלה: יש לנו סבלנות לשמוע אתכם עד הסוף.

גאלב מג'אדלה: שמת לב שאפילו ויתרתי על הזכות שלי כדי לא לחזור על הדברים של חברים שלי.

גאלב מג'אדלה: אבל אנחנו רוצים תשובות ברורות, אין כאן מריחות.

רביב צולר: אני לא באתי כדי למרוח, אין לי מה למרוח.

גאלב מג'אדלה: אתה מסביר לי עכשיו היסטוריה, אנחנו לא רוצים.

רביב צולר: אני רוצה להבין כי לדעתי חלק מחברי הכנסת הובלו לדיון הזה בלי שהם באמת מכירים את הרקע, ואני רוצה לוודא כי אני בטוח שחברי הכנסת רוצים את טובת הציבור ומחירים זולים.

אריה כהן: חברי הכנסת מבינים.

אריה כהן: תאמין לי, הם מבינים, הם חכמים מאוד.

אריה כהן: הם נבחרי העם.

רביב צולר: מי אדוני?

אריה כהן: חבר לשכת סוכני ביטוח.

רביב צולר: תודה.

רביב צולר: בכל מקרה, התשובה שלי אליך היא מאוד פשוטה.

רביב צולר: אנחנו פועלים תחת רגולציה, אנחנו שקופים לגמרי.

רביב צולר: אין לנו מה להסתיר.

רביב צולר: אגב, אנחנו גם חברה שעושה לפעמים טעויות, וכשאנחנו עושים טעויות אנחנו מגלים ועושים הכול כדי לתקן.

רביב צולר: הרגולטור מכיר אותנו, בודק אותנו יותר מכל חברה אחרת, ואני אגיד גם למה.

רביב צולר: זה בגלל שאנחנו שקופים ואפשר לבדוק אותנו.

רביב צולר: ולכן, הרגולטור קבע שאנחנו צריכים לציין את שם החברה ואת זאת אנחנו עושים בדבקות ובקפדנות.

שי חרמש: אבל לא זו הבעיה.

רביב צולר: התשובה לשאלה שלך היא לא.

רביב צולר: לא אותו פקיד מדבר עם הלקוח מכיוון שסטטיסטית אם יש מאות פקידים ומתקשר מישהו אז הסיכוי שהוא יגיע לאותו פקיד הוא מאוד מאוד נמוך.

שי חרמש: לאותו פקיד יש סמכות להציע את שתי ההצעות?

רביב צולר: התשובה היא שיש לו את הסמכות והתשובה היא שזה מוכר ומסוכם על-ידי הרגולציה.

שי חרמש: אז איזה תחרות הוא עושה?

רביב צולר: התחרות היא מאוד פשוטה.

רביב צולר: הוא רוצה למכור, התפקיד שלו זה למכור.

רביב צולר: ולכן, אם הוא רואה שבהצעה הקודמת לא מכרו אז מן הסתם הצרכן רק נהנה מזה.

רביב צולר: הוא לא סובל מזה, הוא נהנה מזה.

שי חרמש: אני מצלצל לשם ועונה לי פקיד.

שי חרמש: פעם אחת אני מקבל הצעה.

שי חרמש: מצלצל לאותו מספר ונופל על פקיד אחר.

רביב צולר: כדי שתנוח דעתכם כי אני בהחלט מבין את זה וגם הרגולטור - - -.

רביב צולר: אגב, פעם ראשונה הרגולטור פנה אלינו בנושא הזה לפני שבועיים, גם כנראה בעקבות לחצים רבים.

שי חרמש: למה להגיד "לחצים"?

שי חרמש: פניות.

שי חרמש: זה לא לחצים, מבקשים לברר.

רביב צולר: הרגולטור פנה אלינו ושאל אותנו למה אנחנו לא מקפידים בפעם השנייה שמישהו מתקשר לוודא שהוא מבין כי הרוב מבינים.

שי חרמש: אני לא הבנתי את זה, רק אשתי הבינה.

שי חרמש: אני לא הבנתי.

רביב צולר: אמר הרגולטור: איך אתם מבטיחים את זה, ושאל אותנו אם יש איזושהי בעיה להודיע ללקוח שהוא כבר פנה אלינו פעם אחת ואמרנו: לא, אין שום בעיה.

כרמל שאמה-הכהן: מר צולר, למה שאדם יתקשר פעם שנייה אם הוא מבין שהוא מתקשר לאותו גוף?

רביב צולר: כי הוא יודע שהמבצעים הם אחרים והמחירים הם אחרים, הם לא זהים.

רביב צולר: ולכן, הוא יודע.

רביב צולר: זה כמו שהוא יתקשר לקבל כרטיס אשראי כזה או כרטיס אשראי אחר.

רביב צולר: יש לו סיכוי לקבל דיל יותר טוב – מאוד פשוט.

שי חרמש: למה לא תכוון אותו עם כתובת אחת לדיל הכי טוב?

שי חרמש: למה צריך לצלצל פעמיים?

רביב צולר: מכיוון שאין לנו שום בעיה עם הסוגיה שאתם מציגים ופעם ראשונה בכלל ששמענו שיש למישהו מה להגיד בנושא הזה לפני שבועיים.

יצחק וקנין: למה שתהיה לך בעיה?

יצחק וקנין: אתה זה שמוכר.

רביב צולר: אני פועל תחת רגולציה בשקיפות מלאה.

שי חרמש: לכן, ייתכן שהרגולטור אשם, לא אתה.

רביב צולר: אם הרגולטור יחליט שהוא רוצה שנוודא בכל שיחה אז הרי ברור שנעשה את זה כמו כל דבר שהוא מבקש מאיתנו.

נינו אבסדזה: אם אתה רוצה לטובת הציבור למה אתה לא יכול לעשות את אותם מבצעים ולהוריד את המחירים באותה מסגרת אחת?

רביב צולר: מכיוון שאני פונה ללקוחות אחרים.

רביב צולר: את האחד יותר מעניין שתהיה לו גרירה חינם, והשני רוצה לשלם פחות מזומן ובתשלומים.

רביב צולר: לכל אחד יש את הצרכים שלו, זה קורה בכל השווקים.

שי חרמש: תציע לו את כל הסל.

יצחק וקנין: כל התשובות האלה זה בושה לאינטליגנציה, בושה.

כרמל שאמה-הכהן: אנחנו נשמע את הרגולטור.

אנסטסיה מיכאלי: שלום לכולם, צהריים טובים.

אנסטסיה מיכאלי: שמי אסף מיכאלי ואני מנהל מחלקת ביטוח אלמנטרי באגף שוק ההון.

אנסטסיה מיכאלי: קודם כל, התיישבתי כאן, במקרה או שלא, בין שני צדדים למתרס, שני שחקנים שהם שחקנים חשובים בשוק הביטוח שהם חלק משמעותי בתחרות בשוק הביטוח.

אנסטסיה מיכאלי: יש גם מחלוקות בין הצדדים.

אנסטסיה מיכאלי: המפקח על הביטוח - גישתו היא לעודד את התחרות.

אנסטסיה מיכאלי: ולראיה, בשנים האחרונות תעריפי הביטוח ירדו בשיעורים ניכרים וכסף רב נחסך לציבור.

אנסטסיה מיכאלי: את הנתונים כולנו מכירים.

אנסטסיה מיכאלי: יחד עם זה, כשאנחנו פוגשים את התחרות אנחנו רוצים שהתחרות תהיה שקופה והוגנת.

אנסטסיה מיכאלי: בהחלט בסוגיה הזו המפקח כבר במשך מספר שנים נדרש, בפרט בהקשר של חברות הביטוח הישירות – יש יותר מאחת - לשאלת השקיפות.

אנסטסיה מיכאלי: הוא פרסם הוראה מסודרת בצורת חוזר שכותרתו היא איסור הטעיה על-ידי מבטח.

אנסטסיה מיכאלי: המפקח שם נתן הוראה ברורה לחברת ביטוח בכל פרסום לוודא ששם המבטח כפי שהוא מופיע ברישיון שנמצא אצל המפקח נמצא בכל פרסום.

אנסטסיה מיכאלי: אתם בטח שומעים את זה גם בפרסומים ברדיו וגם חברת הכנסת פאינה תיארה את זה גם בפרסומים בתקשורת הכתובה.

אנסטסיה מיכאלי: יחד עם זה, אנחנו מאוד רגישים לסוגיה באיזה מידה הלקוח ער לכך שהצעה שהוא קיבל ממותג אחד, הוא מקבל בעצם הצעה ממותג אחר כאשר מלמעלה יש את אותה חברת ביטוח.

אנסטסיה מיכאלי: בהקשר הזה אני אגיד אמירה אחת כללית.

אנסטסיה מיכאלי: השימוש במותגים שונים על-ידי אותה חברה הוא שימוש נפוץ ומקובל בעולם.

אנסטסיה מיכאלי: מבחינת המפקח כל זמן שהשימוש הזה מעודד תחרות והוא לטובת הצרכן, הוא מייצר לו מוצרים אטרקטיביים, הוא מייצר לו מחירים אטרקטיביים, השימוש הזה ראוי.

פניה קירשנבאום: האם בדקתם כמה צרכנים פנו כדי לקבל הצעות מחיר לביטוח ישיר פעם אחת, ואחר כך פנו ל-9,000 בלי לדעת שזו אותה חברה?

פניה קירשנבאום: האם בדקתם את הנתון הזה?

גאלב מג'אדלה: ומה הצעדים שעשיתם מאז שראיתם שיש דיון מהיר ושאנחנו נקלענו לסוגיה הזאת?

אנסטסיה מיכאלי: קודם כל, למען הגילוי הנאות הטיפול התעורר כבר לפני הבקשה לדיון מהיר.

אנסטסיה מיכאלי: בין היתר, גם מכיוון שהתקבלה פנייה מלשכת סוכני הביטוח בנושא על מנת שהמפקח יבדוק את הסוגיה.

איתן כבל: הגשתי שאילתה לפני.

איתן כבל: זאת אומרת, כבר נמחק הדיו ודהה.

אנסטסיה מיכאלי: קיבלתי.

אנסטסיה מיכאלי: המפקח היה ער לסוגיה הזו עוד לפני הדיון.

אנסטסיה מיכאלי: קודם כל, אני מברך על עצם קיום הדיון.

יצחק וקנין: אתה לא עונה לנו לגופו של עניין.

יצחק וקנין: אתה מתחיל להסתובב וזה לא טוב.

גאלב מג'אדלה: תתחיל בתשובה מאז השאילתה.

יצחק וקנין: בוא נמקד את זה.

יצחק וקנין: אתה תענה האם מה שהתבצע על-ידי הביטוח ישיר מקובל?

יצחק וקנין: אני אומר לך באחריות מלאה שכל אלה שפנו לחברה הראשונה ופנו לחברה השנייה לא ידעו שזה אותה חברה.

אנסטסיה מיכאלי: ברשותך ומכיוון שנשאלתי מספר שאלות אני אשתדל לענות על כל שאלה אחת אחרי השנייה.

אנסטסיה מיכאלי: אני אשיב לכל שאלה שאתם מוצאים לנכון.

אנסטסיה מיכאלי: שוב, המפקח כבר מזה זמן מצוי בתהליך בדיקה שמה שעומד בבסיס הבדיקה זה שאלת השיחה השנייה, וחידדת את זה נכון – שאלת השיחה השנייה.

לאה ורון: "מזה זמן" – האם אתה יכול לומר כמה זמן?

לאה ורון: חודשיים, רבעון?

אנסטסיה מיכאלי: קרוב לשנה.

שי חרמש: שנה שלמה לבדוק דבר כזה?

אנסטסיה מיכאלי: אני אסביר.

אנסטסיה מיכאלי: קודם כל צריך לומר, וחשוב לציין את זה, שלפחות למיטב ידיעתי לא התקבלו תלונות אצל המפקח.

שי חרמש: אבל אתם צריכים לגלות את זה לבד.

שי חרמש: למה צריך להתלונן?

שי חרמש: אתה המפקח, לא?

שי חרמש: האם אני צריך להתלונן כשאתה המפקח?

שי חרמש: נו, באמת.

יצחק וקנין: אם לא נמקד אותו במקום הנכון אנחנו נתברבר.

יצחק וקנין: אני שואל אותך עוד הפעם, איך אתה רוצה לעשות אומדן או בדיקה של מספר האנשים שהתלוננו או לא התלוננו כשהם לא יודעים בכלל שזה כך?

יצחק וקנין: לא יודעים.

איתן כבל: יתרה מזאת, אם פנית לביטוח ישיר ואחר כך ל-9 מיליון וב-9 מיליון אמרו לך: קיבלנו בביטוח ישיר הצעה יותר אטרקטיבית, אם אני הולך אפרופו הפרסומת לבוא ולהגיד: סליחה, בביטוח ישיר קיבלתי הצעה יותר טובה.

איתן כבל: כל הדיון פה הוא אחד.

איתן כבל: הרי אין כאן צדיקים בסדום, אם יורשה לי להגיד את זה.

אנסטסיה מיכאלי: אני לא חושב שזה שאלה של צדיקים.

אנסטסיה מיכאלי: יש כאן אינטרסים לגיטימיים על השולחן.

אנסטסיה מיכאלי: תפקידי לאזן בין האינטרסים, נכון.

איתן כבל: אני רוצה שיובהר, אנחנו לא בעד צד.

גאלב מג'אדלה: אנחנו בעד הצרכן.

רביב צולר: הצרכן לא מיוצג פה.

גאלב מג'אדלה: אנחנו נציגיו.

רביב צולר: הצרכן לא התלונן פעם אחת.

רביב צולר: אמר לך את זה גם הרגולטור.

יצחק וקנין: כי הצרכן לא יודע מזה בכלל.

רביב צולר: הסקר מראה שיותר יודעים מאשר לקוחות סוכנים.

גאלב מג'אדלה: כבוד המנכ"ל, אנחנו נבחרי הציבור ונציגי הצרכנים.

רביב צולר: אז תייצגו אותם.

גאלב מג'אדלה: אתה לא מינית אותי.

גאלב מג'אדלה: אני נבחרתי על-ידי הציבור והציבור הזה הוא הצרכן, אלא אם אתה חושב שהציבור הוא לא הצרכן.

רביב צולר: ולכן, חשוב שתייצג את הצרכן.

גאלב מג'אדלה: יפה.

גאלב מג'אדלה: לכן, אנחנו עושים את תפקידינו נאמנה.

איתן כבל: אנחנו כבר שעה מכדררים ברחבה.

איתן כבל: בסופו של דבר, אנחנו רוצים לדעת.

איתן כבל: כאשר אדם מתקשר ל-9 מיליון או ביטוח ישיר האם העובדה שהוא לא יודע מייצרת את התחרות בינו לבין 9 מיליון לבין זה או בכלל באופן פתוח?

איתן כבל: סוכני הביטוח לא מעניינים אותי.

איתן כבל: אני בא מנקודה שהיא איפה אתה יודע לכוון את האזרח שכשהוא פונה או ל-9 מיליון או לחברה אחרת הוא מודע להבדל הזה.

אנסטסיה מיכאלי: חבר הכנסת כבל, השאלות הן טובות, אבל אם הייתי מקבל יותר מ-30 שניות בטח גם הייתי מצליח לספק תשובה.

יצחק וקנין: אני נותן לך דקה.

אנסטסיה מיכאלי: שאלת השיחה השנייה התעוררה והשאלה היתה מאוד פשוטה: האם הלקוח מודע לכך כאשר הוא מתקשר למותג כמו למשל 9 מיליון ולאחר מכן לביטוח ישיר, שמלמעלה עומדת חברה אחת שהיא חברת איי.

אנסטסיה מיכאלי: די.

אנסטסיה מיכאלי: איי חברה לביטוח?

אנסטסיה מיכאלי: ולכן, אנחנו דרשנו מחברת ביטוח ישיר לתת ללקוח בכל מקרה כאשר הם מקבלים את השיחה השנייה למותג אחר גילוי שאומר כך: דע לך שפנייה למותג המקביל שלנו נעשתה על-ידך.

אנסטסיה מיכאלי: האם אתה רוצה שנעניין אותך בהצעה נוספת, אבל זו אותה חברת ביטוח?

שי חרמש: למה לא לעצור את זה מראש?

שי חרמש: למה לא לעצור את הסלוגן הזה?

שי חרמש: אני לא מבין את הרעיון.

שי חרמש: תן להם הוראה שאין יותר שיווק של פרסום כזה, זה הכול.

שי חרמש: אני נפלתי בפח.

שי חרמש: אולי אני אידיוט יחיד מ-7 מיליון.

שי חרמש: אני נפלתי בפח, צלצלתי לשניהם.

איתן כבל: מה הבעיה שיהיה משהו כמו בכתבה או כמו שכתוב שהמציג אינו רופא או המציג אינו חייל?

איתן כבל: זאת אומרת, שיהיה איזשהו כיוון שאומר ש-9 מיליון זה גם 555.

יצחק וקנין: מה שאמרת בתשובה שלך זה פלפול אחד גדול.

שי חרמש: שנה לוקח לך לבדוק עניין כאשר אפשר לעשות אותו ברבע שעה.

שי חרמש: אפשר להרים טלפון ולהגיד: אני מאוד מבקש מכם בשם הרגולטור להוריד את הפרסום הזה.

שי חרמש: זה כל כך פשוט.

אנסטסיה מיכאלי: לא ברור לי באיזה פרסום מדובר.

שי חרמש: פרסום שאומר: צלצל לטלפון הזה וזה ותבדוק אותנו.

שי חרמש: זה הכול, זה הפרסום שהיה.

שי חרמש: נותנים לי מספר של חברה אחרת.

רביב צולר: אפשר לבטל גם את התחרות.

רביב צולר: על זה מדובר.

שי חרמש: לא, לא.

שי חרמש: בחייך - נו, באמת.

שי חרמש: לא על זה מדובר, מדובר על ההטעיה, לא על התחרות.

רביב צולר: חוץ מישראל יש עשרות מדינות בעולם.

רביב צולר: הביטוח הישיר פועל בכל המקומות באותה שיטה.

רביב צולר: אין שום מקום בעולם מחויבות לציין את שם חברת הביטוח כשברור שאת הצרכן זה לא מעניין בכלל.

רביב צולר: גם לא הבנתי לאיזה פח נפלת, אגב.

שי חרמש: הפח שאומר לי: צלצל למספר הזה והזה קבל הצעה אחרת.

גאלב מג'אדלה: אנחנו לא משחררים את אסף כל כך מהר.

גאלב מג'אדלה: אדוני היושב-ראש, הוא אמר שנתנו הנחיה.

גאלב מג'אדלה: האם מאז שניתנה הנחיה בדקת איך ההנחיה הזאת מתבצעת?

אנסטסיה מיכאלי: ההנחיה ניתנה לפני זמן קצר.

יצחק וקנין: שמוליק גרוסמן, בבקשה.

שמוליק גרוסמן: אני צרכן ואני רוצה לספר לחבר הכנסת.

שמוליק גרוסמן: הביטוח שלי פג לפני מספר ימים וכבר לפני שבועיים התחלתי להתעניין.

שמוליק גרוסמן: הייתי בביטוח ישיר שנה שלמה.

שמוליק גרוסמן: לא תבעתי אותם.

שמוליק גרוסמן: מעולם לא תבעתי, יש לי רישיון כבר למעלה מעשר שנים.

שמוליק גרוסמן: קיבלתי הצעה במייל: הביטוח שלך עומד לפוג, אנחנו נשמח אם תחדש אותו אצלנו עם אותו שירות מצוין.

שמוליק גרוסמן: מעולם לא נתקלתי בשירות כי לא תבעתי אף אחד.

שמוליק גרוסמן: ההצעה היתה בכמעט אלף שקלים יותר גבוהה ממה ששילמתי בשנה החולפת.

שמוליק גרוסמן: אני מתקשר ואני אומר: אני רוצה להישאר איתכם, אבל אני רוצה באותו מחיר.

שמוליק גרוסמן: לא תבעתי אתכם, לא תבעתי אף אחד, למה אני צריך לשלם יותר?

שמוליק גרוסמן: אמרו: יש כל מיני התייקרויות במשק.

שמוליק גרוסמן: אמרתי לנציג של ביטוח ישיר: אם אני לא משלם את אותו מחיר אני עובר לחברה אחרת.

שמוליק גרוסמן: אמרו לי: בסדר, אנחנו נראה כמה אפשר להוריד.

שמוליק גרוסמן: הורידו כמה מאות שקלים.

שמוליק גרוסמן: אמרתי להם: תנו לי לבדוק במקום אחר.

שמוליק גרוסמן: אמר לי: לפני שאתה סוגר במקום אחר רק תדבר איתי שוב פעם, עם הנציג שטיפלתי בך.

שמוליק גרוסמן: אמרתי לו: אין בעיה.

שמוליק גרוסמן: תתקשר אליי עוד כמה שעות.

שמוליק גרוסמן: אני מתקשר ל-9 מיליון ואחרי זה תכננתי להתקשר ל-AIG.

שמוליק גרוסמן: התקשרתי ל-9 מיליון ואמרתי שעומד לפוג לי הביטוח.

שמוליק גרוסמן: מילאתי משהו באינטרנט, אני רוצה לקבל מהם הצעה.

שמוליק גרוסמן: אמרו לי משהו שהוא ב-50 שקלים יותר ממה שאמרו לי בביטוח ישיר.

שמוליק גרוסמן: אמרתי להם: לא, תקשיבו.

שמוליק גרוסמן: זו לא הצעה טובה, אני כבר קיבלתי הצעה יותר טובה מביטוח ישיר.

שמוליק גרוסמן: אני יכול לשלוח לכם במייל.

שמוליק גרוסמן: אמרו לי: תהיה עם איזושהי בעיה.

שמוליק גרוסמן: אמרתי להם: לא, אני רוצה תחרות.

שמוליק גרוסמן: אמרו: תחרות הוגנת לא תהיה לך פה.

שמוליק גרוסמן: שאלתי אותם למה ואמרו לי כי זו אותה חברה.

רביב צולר: הרגע הוכחת את הטענה.

שמוליק גרוסמן: לא, ממש לא.

רביב צולר: אדוני, אני לא יודע מי אתה, אבל אתה מטעה.

רביב צולר: אין אצלנו אפשרות במערכת.

שמוליק גרוסמן: אני מעריך שאם אני לא הייתי אומר: תסלחו לי, אני רוצה לבדוק עם עוד חברות ואני רוצה תחרות אז אף אחד לא היה אומר.

שמוליק גרוסמן: אבל בגלל שכבר העליתי ואמרתי להם שזה מביטוח ישיר אז היא אומרת לי: תחרות הוגנת לא תהיה.

שמוליק גרוסמן: אני אומר לה: מה זאת אומרת?

שמוליק גרוסמן: היא אומרת: הנציג יושב לידי.

שמוליק גרוסמן: ואז הבנתי עד כמה זה דוחה.

יצחק וקנין: אדוני המפקח על הביטוח, האם דבר כזה נראה לך תקין?

רביב צולר: מותר להשיב?

רביב צולר: כי זה פשוט לא אמת.

יצחק וקנין: זו המציאות.

רביב צולר: לא, זו לא האמת.

רביב צולר: אצלנו חסום במערכת, אין אפשרות טכנית לקבל הצעה ממותג אחר ללקוח מחדש.

רביב צולר: אין דבר כזה.

שמוליק גרוסמן: היא אמרה לי: הנציג שדיבר איתך, יכול להיות שהוא יושב כיסא לידי – במילים האלה.

רביב צולר: אדוני, אתה מספר משהו שהוא לא ייתכן במציאות.

רביב צולר: המערכת חסומה.

רביב צולר: אגב, הרגולטור ביקש מאיתנו לחסום.

רביב צולר: אגב, זה באמת פוגע בתחרות כי הלוואי ולא היה חסום.

שמוליק גרוסמן: היא אמרה: ההצעה שתקבל לא תהיה הוגנת, השיחות שלכם מוקלטות.

רביב צולר: אדוני, אתה משקר.

רביב צולר: סליחה, אני לא יודע מי אתה.

רביב צולר: אתה משקר.

יצחק וקנין: תסלח לי, לא קיבלת את רשות הדיבור.

קריאה: אדוני, ברמה שלך זה לא יפה להגיד לאדם שהוא משקר.

רביב צולר: אבל הוא משקר והוא מטעה.

רביב צולר: אגב, הוא לא היחיד פה.

קריאה: יש תעודת זהות, אומרים שהשיחות מוקלטות.

קריאה: אני אעביר לך את תעודת הזהות.

יצחק וקנין: חבר'ה, אתם רוצים שאני אסגור את הדיון?

יצחק וקנין: אני אסגור את הדיון.

קריאה: בינתיים דיברו רק חברי כנסת.

קריאה: אמרת שהוא לא היחיד ששיקר.

קריאה: האם אתה מתכוון שגם חברי הכנסת שיקרו גם?

קריאה: לא, לא דיברתי על חברי הכנסת.

יצחק וקנין: אני מודיע לך, אתה תדבר כשאתה תקבל רשות דיבור.

יצחק וקנין: אני אאפשר לך להגיב לכל מי שיגיד נגדכם דבר.

רביב צולר: אני מתנצל בפני אדוני.

יצחק וקנין: עד לרגע זה קיבלתם הכי הרבה זמן של דיבור אז תאפשרו גם לאחרים.

יצחק וקנין: נציג לשכת סוכני הביטוח, בבקשה.

אהוד כץ: שמי אודי כץ, נשיא לשכת סוכני ביטוח.

אהוד כץ: לשכת סוכני הביטוח היא בעד תחרות.

אהוד כץ: כל בוקר מתעוררים 7,000 סוכני ביטוח שמתחרים האחד בשני על-ידי זה שהם מורידים מחירים.

אהוד כץ: אנחנו מכבדים את הדבר שנקרא ביטוח ישיר, אין לנו בעיה עם זה.

אהוד כץ: יש חברת AIG, איחוד ישיר.

אהוד כץ: יש לנו בעיה עם חברת ביטוח ישיר.

אהוד כץ: אנחנו רוצים שלפני שתהיה חברת ביטוח ישיר שתהיה חברת ביטוח ישר.

אהוד כץ: החברה מטעה.

אהוד כץ: גם שמעתם את המנכ"ל מדושן העונג שלהם כאן.

אהוד כץ: כל דרך הפעולה שלהם מבוססת על שקר.

אהוד כץ: אם תראו את התשדירים שלהם נגד סוכני הביטוח – מעולם לא ראיתם תשדירים כאלה.

אהוד כץ: אם תסתכלו באתרי האינטרנט על התביעות אתם תראו דברים שאוזניכם תצלינה.

יצחק וקנין: לגופו של עניין, אל תערב מה שלא צריך.

אהוד כץ: אני לא מבין מה מסובך פה בנושא הזה.

דני דנון: אתם יכולים לתבוע אותם על לשון הרע.

קריאות: הם ניסו כבר.

אהוד כץ: הם מקום אחרון בכל סקר שירות שיש.

אהוד כץ: אין לי שום בעיה שיתחרו.

אהוד כץ: יש להם מותג של 9,000, מותג של 555 – יפרידו, יפעילו את שני המותגים בבניינים שונים, בהנהלה שונה, בלי חיבור במחשבים.

אהוד כץ: אני לא מבין מה הבעיה.

אהוד כץ: אני לא מבין את הפיקוח.

אהוד כץ: אני מכיר את הפיקוח – נמרים, מגינים על הציבור בכל שיטה שיש.

אהוד כץ: אני לא מבין למה הם לא מטפלים בתרבות השקר של חברת ביטוח ישיר.

יצחק וקנין: אני נותן את אפשרות הדיבור ליעל.

יעל כהן שוואט: תודה.

יעל כהן שוואט: יעל כהן שוואט מהמועצה הישראלית לצרכנות.

יעל כהן שוואט: זה נכון שיש חוזר של המפקח על הביטוח שאומר לצד שם המותג צריך שם המבטח.

יעל כהן שוואט: הבעיה היא שביישום החברה נופלת ובגדול בגלל שביישום גילוי שם חברת הביטוח לא מספיק בולט ולא מספיק נכנס למודעות הציבור.

שי חרמש: ובכוונת מכוון מטושטש.

שי חרמש: מה זה לא בולט?

שי חרמש: תגידי דברים יותר ברורים, בכוונת מכוון מטושטש.

יעל כהן שוואט: כנראה.

יעל כהן שוואט: לכן, אף אחד בציבור, ושמענו את הסטטיסטיקה הזאת, לא יודע שיש לנו חברה אחת שמשחקת עם המחיר, משחקת עם המותגים, משחקת עם המוצרים, כדי ליצור רושם של תחרות.

יעל כהן שוואט: זה מאוד מאוד בעייתי משום שיש לנו כאן לא חברת ביטוח שמתחרה עם חברות אחרות באמצעות סוכני ביטוח.

יעל כהן שוואט: יש לנו פה חברת ביטוח ישיר.

יעל כהן שוואט: אין לנו פה את הייעוץ של הסוכן שעוזר לנו לשקול את ההצעה הטובה ביותר.

יעל כהן שוואט: ולכן, ההשפעה הבלתי הוגנת הזו של מותגים שונים הוא דבר שצריך לעקור מהשורש וצריך לאסור את זה בכלל ולא לאפשר מותגים שונים.

יעל כהן שוואט: הרי אם היה באמת הבדל והפרדה אמיתית בין המותגים אז אפשר ליצור חברות-בת.

יעל כהן שוואט: תיצרו חברות-בת שכל אחת תתחרה על המותג שלה וזאת תחרות אולי אמיתית.

יעל כהן שוואט: אבל אותה חברה שמנהלת מותגים שונים ומקדמת אותם בתשדירים שונים ובאותיות קטנות, אומרים לנו שזו חברה אחת?

יעל כהן שוואט: זו הטעיה לשמה.

יצחק וקנין: תודה.

יצחק וקנין: חבר הכנסת טיבייב.

רוברט טיבייב: תודה רבה.

רוברט טיבייב: אני רוצה לשאול את מנכ"ל ביטוח ישיר כמה שאלות.

רוברט טיבייב: אני מבוטח אצל סוכן ביטוח אחד במשך הרבה שנים מהרגע שהגעתי משדה התעופה.

רוברט טיבייב: אני כבר עשרים שנה אצל אותו אחד.

רוברט טיבייב: אני פוחד מ-9,000 וזאת מסיבה פשוטה והיא משום שאני לא יכול להסביר את עצמי מול טלפון לפקיד שיושב באיזשהו מקום.

רוברט טיבייב: אני מעדיף סוכן שמדבר איתי באותה שפה.

רוברט טיבייב: יכול להיות שהוא גם משקר לי באותה שפה.

רוברט טיבייב: אבל זה לא משנה, זה סיפור אחר.

רוברט טיבייב: אני רק רוצה לשאול מתי קמתם, ובכמה אחוזים ירדו מחירי הביטוחים בשוק.

רוברט טיבייב: האם יש נתונים כאלה?

יצחק וקנין: זו לא שאלה שצריך להפנות אליו אלא למפקח על הביטוח.

רביב צולר: שאלה מצוינת.

רביב צולר: הנתון הכי מדויק שיש לנו זה שבביטוחי רכב בעשור האחרון יש ירידה של 33% במחירי השוק.

רוברט טיבייב: מרגע שנכנסתם לשוק.

רביב צולר: אנחנו נכנסו לפני והורדנו את המחיר עוד.

רביב צולר: אבל מכיוון שהסטטיסטיקה היא מעשר השנים האחרונות ולא 17 שנה אז אני נותן את עשר השנים האחרונות.

רביב צולר: בביטוחי חיים למשכנתא כאשר נכנסו לשוק לפני 14 שנה, מאז שנכנסנו ועד היום ירדו המחירים ב-40%.

רביב צולר: בביטוחי חיים, כשנכנסנו רק בחודש האחרון, אנחנו צופים שהמחירים ירדו בעוד 20% עד 30%.

קריאה: לפי האחוזים שהוא אמר עוד מעט יתנו את הביטוח בלי כסף.

רוברט טיבייב: אני לא מבין גדול בחברות ביטוח.

רוברט טיבייב: לפי הרוח הדברים שאני רואה פה בינתיים רואים שאתם משקרים את הצרכן.

רוברט טיבייב: מצד אחד כביכול מחירי השוק ירדו – ככה אני מבין את זה.

רביב צולר: כן.

רביב צולר: יש פה מצב שהוא כמו ההקבלה לשוק התקשורת.

רביב צולר: אם בעולם ביטוחים ישירים באנגליה הם כבר 70% מהשוק, בארצות-הברית 45% מהשוק, כאן כשהענף הוא יחסית עוד צעיר אנחנו ב-15% מהשוק – שתי חברות של ביטוח ישיר.

רביב צולר: הסוכנים שהם 85% מהשוק פוחדים מהתחרות שלנו בגלל שבכל העולם במקומות שביטוח ישיר נכנס - - -.

רביב צולר: זה כמו גולן טלקום, רק ההבדל הוא שהוא צועק ואנחנו כבר עשינו.

רוברט טיבייב: אני רוצה לשאול את הרגולטור האם הם עברו על החוק.

יצחק וקנין: הוא עדיין בבדיקה.

רוברט טיבייב: האם יש עבירה על החוק?

אנסטסיה מיכאלי: כאשר המפקח חושב שחברה מסוימת עוברת על החוק יש לו את הכלים ואת הסמכויות להתמודד.

רוברט טיבייב: האם מישהו הגיש תביעה נגדם?

רביב צולר: לא, אפילו תלונה לא התקבלה אי-פעם.

רביב צולר: חוץ מסוכני הביטוח אפילו תלונה לא התקבלה אי-פעם, לא אצלנו ולא בפיקוח.

גאלב מג'אדלה: לא שמענו את התשובה.

גאלב מג'אדלה: מה עמדת המפקח במקרה הזה?

רוברט טיבייב: אני רוצה לספר בדיחה על משהו שקרה ברוסיה.

רוברט טיבייב: היתה איזושהי כנסייה שמולה ישבו שני עניים.

רוברט טיבייב: אחד עם צלב והשני עם מגן דוד.

רוברט טיבייב: מטבע הדברים ברור הוא שכל האנשים תרמו לזה שישב עם הצלב.

רוברט טיבייב: אדם רחמן אחד בא ליהודי ואמר לו: אתה לא מבין שאף אחד לא ייתן לך פה שום דבר?

רוברט טיבייב: הוא אמר: מוישה, הם צריכים ללמד אותנו איך לעשות פה ביזנס?

רוברט טיבייב: כצרכן מה אכפת לי איך עושים את הביזנס ולמה עושים את הביזנס, זה עניין של רגולטור ומערכת אכיפה.

רוברט טיבייב: כמחוקקים אם לא מוצאת חן בעינינו השיטה אנחנו יכולים להגיש הצעת חוק לשבור את השיטה.

רוברט טיבייב: אבל בגדול אני לא מבין את עצם הדיון פה בוועדת הכלכלה.

רוברט טיבייב: אם בסופו של דבר השוק ירד אז זה בגדול תרומה של החברה, שתי חברות, בעל-בית אחד – אני לא יודע.

קריאות: זה לא נכון, זה לא מדויק.

כרמל שאמה-הכהן: חבר הכנסת דני דנון, בבקשה.

דני דנון: תודה רבה, אדוני היושב-ראש.

דני דנון: אני רוצה לומר דבר אחד שכולנו יכולים להסכים עליו והוא שיש פה הרבה כסף.

דני דנון: אני רואה את הפרסומות של כל הצדדים, של שוקה ונגד ובעד.

דני דנון: יש פה כסף גדול שאנחנו משלמים.

דני דנון: הצרכן משלם הרבה מאוד כסף והמאבק הפרסומי מעיד שיש פה נתח שוק שרבים עליו.

דני דנון: לי מפריע דבר אחד.

דני דנון: כאשר בוזגלו או רחמילוביץ באים לאינטרנט ועושים את הסקר לביטוח, האם הם מבינים שזוהי אותה חברה או לא?

דני דנון: לדעתי, פה הכשל נמצא.

דני דנון: יכול להיות, אדוני היושב-ראש, שאתה צריך להוביל מהלך חקיקתי ואני אשמח להצטרף לכך.

דני דנון: עזוב אותנו ועזוב אתכם.

דני דנון: הם מרוויחים, אתם מרוויחים.

דני דנון: כולם רבים, נמשיך לריב פה עוד הרבה פה בוועדה.

דני דנון: אבל כאשר האזרח הפשוט נכנס לאינטרנט והוא מתקשר לשני טלפונים והוא חושב שהוא השווה מחירים והוא חושב שהוא קיבל מספר הצעות, האם אותו אזרח באמת יודע שהוא לא קיבל הצעות שונות?

דני דנון: לפי דעתי, יש פה כשל שוק שאנחנו חייבים או המפקח- - -

יצחק וקנין: זו הטעיה ברורה, מה יש פה לדבר בכלל?

רביב צולר: אבל אם הוא מקבל הצעות שונות ואחת יותר טובה, האם זה לא טוב?

דני דנון: לא.

רביב צולר: הכול פתוח, כולם יכולים להתחרות.

דני דנון: כשאני רוצה לעשות ביטוח או כשאני רוצה לרכוש משהו או כשאני מתקשר לשני גופים שונים להזמין כרטיס טיסה, אני רוצה לדעת שקיבלתי שתי הצעות מגופים שונים, ולקבל החלטה מושכלת שעשיתי באמת סקר שוק אמיתי.

דני דנון: היום זה לא קיים.

רביב צולר: אתה יכול מעשר סוכנים לקבל הצעות מחברות ביטוח אחרות, אין לזה משמעות.

דני דנון: לכן, אני חושב שהמפקח יצטרך לומר פה את דברו ולהתערב.

דני דנון: ואם המפקח לא יעשה זאת, אדוני היושב-ראש, אנו כחברי כנסת צריכים לשקול הליך חקיקתי.

רענן סעד: שמי רענן סעד ואני המשנה למנכ"ל.

רענן סעד: אתה יודע שלמעשה אתה צריך לבדוק את זה בכל תחום.

רענן סעד: אתה ידעת, למשל, שקידום ולחמן זה אותה חברה?

רענן סעד: אתה יודע שסנסור ושקם אלקטריק זה אותה חברה?

שי חרמש: אבל לא שולחים אחד לצלצל לשני, יש הבדל עצום.

רענן סעד: אתה יודע שבאנגליה שהיא מולדת הביטוח חברות ביטוח ישירות יש להן 12 מותגים.

רענן סעד: שם גם אם באינטרנט, כמו שהצעת, אתה נכנס לאודות זה לא כתוב.

רענן סעד: אצלנו אנחנו גאים בזה, אנחנו מדגישים את זה וזאת למרות שאת, פאינה, אמרת שאת לא רואה את זה ברור.

רענן סעד: אני ממש לא חושב שזה בכתב לא קריא.

שי חרמש: אני לא שומע את זה ברדיו, אני לא קורא עיתונים.

רביב צולר: גם ברדיו זה מופיע בצורה בולטת, תבדוק.

רענן סעד: ואפילו ברדיו מופיע.

רענן סעד: מעבר לזה, שי, אם אתה מתקשר לחברה כתוב - - -

כרמל שאמה-הכהן: אדוני, אני מבקש ממך להפסיק לדבר בשלב זה.

כרמל שאמה-הכהן: חבר הכנסת איתן כבל, בבקשה.

איתן כבל: יש כאן כנראה אי-הבנה של כל הדיון.

איתן כבל: אנחנו באנו לדבר כאילו זה לא גברת, זה אדון כמשפטו של השיר של שלום חנוך.

איתן כבל: האם כתוצאה מכך השוק השתפר או לא? אני לא מתלונן על זה בכלל.

איתן כבל: אני לא עוסק בשאלה הזאת.

איתן כבל: יכול להיות שאתה צודק, יכול להיות שאתה לא צודק.

איתן כבל: אנחנו כאן מדברים על דבר אחד שבעקבותיו פניתי.

איתן כבל: אני שומע את חבר הכנסת דני דנון ואת חברי הכנסת האחרים, אנחנו הרי לא נגד זה שאתם תמכרו את הכול במחיר של שקל בשנה.

איתן כבל: זה דיון אחר אחר כך כשבאים לפרוט את הדברים.

איתן כבל: כשצריכים את הביטוח, כולכם דומים.

איתן כבל: כשצריך את הביטוח אין הבדל בין סוכני הביטוח לבין הישיר.

איתן כבל: אחר כך צריך לראות את השורות הקטנות שלא קראנו.

איתן כבל: אבל זה דיון אחר, לא בשביל זה באנו.

איתן כבל: הדיון הוא סביב עניין אחד פשוט שקוראים לו שקיפות.

איתן כבל: אני לא רוצה אפילו להגיד הטעית הציבור כמו שפאינה אומרת, שקיפות.

איתן כבל: כשנוח לנו אנחנו מביאים את כל הדוגמאות מהעולם.

איתן כבל: יש דברים שאנחנו יכולים להיות אור לגויים, וברוך השם כנסת ישראל יודעת לחוקק בשנים האחרונות חוקים כשהעולם למד מאיתנו ולא אנחנו למדים ממנו.

איתן כבל: בנושאי צרכנות יש כאן התפתחות מאוד גדולה ויש כאן אנשים, ביניהם היושב-ראש, שמובילים כאן מהפכה צרכנית מן המדרגה העליונה.

איתן כבל: זה שבאנגליה או בבריטניה הגדולה שאנגליה היא חלק ממנה יש שיטה כזאת זה לא אומר דבר וחצי דבר.

איתן כבל: אני רוצה שתתמקדו, ואני אומר אפילו לא אליך אלא לרגולטור.

איתן כבל: כשאדם מתקשר לביטוח ישיר ואומרים לו: אני כבר קיבלתי ב-9 מיליון יותר זול ממה שאתם מציעים, האם הוא יודע שבעצם זה אותו אדם עם שני קולות שונים או שהוא יודע שזו תחרות לגיטימית?

רביב צולר: כבוד היושב ראש, אני יכול לענות בבקשה?

כרמל שאמה-הכהן: כן בבקשה.

רביב צולר: אני נורא שמח על הדברים שלך כי זה במהות כל הדיון.

רביב צולר: אני פה בשם ביטוח ישיר להגיד את הדבר המאוד פשוט והוא שאנחנו פועלים אחד לאחד לפי דרישות הרגולציה.

רביב צולר: כשאנחנו עושים טעויות אנחנו מתקנים.

רביב צולר: כל דבר שאי-פעם יידרש מאיתנו על-ידי הרגולטור מובן מאליו שנעשה מיידית.

רביב צולר: כל דבר שעולה ספק, הם דנים איתנו.

רביב צולר: אנחנו מנסים לשכנע, לפעמים מצליחים ולפעמים לא מצליחים.

רביב צולר: אין פה שאלה.

רביב צולר: ביום שלא נקיים משהו ברגולציה תקראו לנו לפה.

רביב צולר: אנחנו לא מבינים למה אנחנו פה.

רביב צולר: אנחנו יוצרים את כל התחרות בשוק.

רביב צולר: זה כמו שיגיעו לכאן, ואני לא סתם אמרתי את זה, סלקום ופרטנר ששולטים ברוב השוק ויעשו דיון ביחד עם חברי הכנסת איך להתנהל מול הוט טלקום.

רביב צולר: זה לא הגיוני.

רביב צולר: התחרות שלנו היא זאת שיוזמת את המהלכים מהסוג הזה.

רביב צולר: אין מאחורי זה שום דרישה צרכנית, אין שום צורך צרכני.

רביב צולר: אף אחד לא התלונן.

רביב צולר: הרגולטור לא אמר שיש איזושהי טענה כלפי החברה שלנו.

רביב צולר: אנחנו נעשה כל מה שיידרש לנו, כמה שיהיה קל לנו, קשה לנו, נסכים ,לא נסכים.

רביב צולר: בינתיים - אמרת אור לגויים?

רביב צולר: - אנחנו החברה היחידה בעולם שהיא חברת ביטוח ישירה שמציגה בכל פרסום, כולל ברדיו ובטלוויזיה.

רביב צולר: זה עולה לנו הון כסף.

רביב צולר: מציגים את שם החברה.

רביב צולר: אני מודיע לך ששם החברה לא מעניין את הצרכן.

רביב צולר: את הצרכן מעניין המחיר, ולכן הוא הולך לגולן טלקום היום.

רביב צולר: מעניין אותו המחיר.

רביב צולר: למרות זאת, הרגולטור דרש אנחנו עשינו.

רביב צולר: אנחנו דורשים מהנציגים שיגידו שזה אותה חברה.

רביב צולר: לפעמים במהירות שלהם וברצון שלהם למכור הם טועים.

רביב צולר: אפילו כשזה קרה, וגילינו שאנחנו לא מושלמים במאה אחוז, באותו רגע דאגנו שבנתב השיחות, כשאתה מתקשר עוד לפני שאתה מגיע לנציג, מבהירים לך מי שם החברה.

רביב צולר: מה עוד אנחנו יכולים לעשות?

רביב צולר: לפני שבועיים אמרו לנו: שיחה שנייה תוודאו ליתר ביטחון שאולי הוא לא יודע.

רביב צולר: אמרנו: גם אין בעיה.

רביב צולר: אבל אף פעם לא דרשו מאיתנו עד היום.

רביב צולר: כל מה שנידרש נעשה.

רביב צולר: אני מודיע לכם שגם היום חלק גדול ממה שאנחנו עושים מעכב את התפתחות הביטוח הישיר בארץ שזה רצון של המתחרים שלנו.

רביב צולר: בכל מדינה אחרת אחרי 16 – 17 שנה הביטוח הישיר כבר היה 50% ולא 15%.

רביב צולר: תחשבו לבד מה זה אומר.

אריה כהן: זה מראה שאתם לא טובים.

אריה כהן: מה הבעיה פה?

רביב צולר: אנחנו הכי טובים, אנחנו היחידים בשוק שזכינו בסקר השירות במי"ל.

רביב צולר: הלקוחות באים אלינו.

קריאה: זכיתם במקום האחרון אצל המפקח על הביטוח.

רביב צולר: לא, אתה מדבר על משהו אחר.

קריאה: בסקר האחרון שפורסם על-ידי המפקח על הביטוח יש לכם את אחוז הקולות הכי - - -

שי חרמש: אבל זה לא הבעיה.

רביב צולר: כי הוא לא מפרסם את התלונות על סוכני הביטוח.

אהוד כץ: יושב המנכ"ל מדושן העונג של ביטוח ישיר עם המשכורות המפוצצות שלו וקשה לו להבין את פשוטי העם.

שי חרמש: אבל זה לא הנושא.

פניה קירשנבאום: זה לא הנושא.

רביב צולר: אודי, אני קיבוצניק.

רביב צולר: אל תספר לי על העם, בסדר?

פניה קירשנבאום: אתה לא ענית לי האם אתם יודעים כמה אנשים פונים לביטוח ישיר ואחר כך ל-9,000 לקבל הצעת מחיר ולא יודעים שזו אותה חברה.

פניה קירשנבאום: אתה אמרת שיש לך תשובה.

אנסטסיה מיכאלי: בוא נחזור רגע לדברים שנאמרו כאן

אנסטסיה מיכאלי: גם על-ידי חבר הכנסת כבל וגם חבר הכנסת דנון שהם דברים חשובים ונכונים

פניה קירשנבאום: האם יש לך תשובה לגבי האחוזים?

כרמל שאמה-הכהן: המצב שהם כרגע נמצאים בו הוא מצב תקין?

אנסטסיה מיכאלי: אז אני אומר ומנכ"ל ביטוח ישיר אמר בהגינות שאנחנו פנינו אליהם בדרישה לתת גילוי מלא ללקוח באותה שיחה שנייה שכל הדיון כאן נסוב סביבה, אותה שיחה של לקוח שכבר פנה למותג X פונה עכשיו למותג Y כשהכול בבעלות אותה חברה.

אנסטסיה מיכאלי: ביקשנו מחברת הביטוח בקשה מאוד פשוטה: בתחילת אותה שיחה, מרגע שאתם מזינים את פרטיו של הלקוח, תעודת זהות למשל, ורואים שאותו לקוח כבר פנה אליכם וכבר מופיע אצלכם במאגרים, ידעו את הלקוח ותפתרו את הבעיה.

אנסטסיה מיכאלי: תנו ללקוח גילוי פשוט.

יצחק וקנין: למה צריך את התהליך הזה?

יצחק וקנין: למה?

פניה קירשנבאום: אסף, אתה סותר את עצמך כי אנחנו מדברים על כך שצריך להפריד את הדאטא-בייס בין שני המותגים.

פניה קירשנבאום: ואם אתה עכשיו אומר שברגע שזה עולה אצלו במחשב והוא רואה שהייתה פנייה ל-9,000 או לביטוח ישיר, אתה סותר.

פניה קירשנבאום: זה עוד יותר מוכיח שלשני המותגים האלה יש דאטה-בייס אחד.

אנסטסיה מיכאלי: אני לא יודע על סמך מה את אומרת שאני סותר את עצמי כי אני לא דיברתי בשום שלב על מאגרי נתונים.

אנסטסיה מיכאלי: מישהו אחר הזכיר, אני לא הזכרתי כאן.

אנסטסיה מיכאלי: תקנו אותי אם אני טועה, בכלל לא השתמשתי במונח הזה של מאגרי נתונים.

אנסטסיה מיכאלי: שוב, הבקשה שלנו לביטוח ישיר היתה מאוד פשוטה: תנו ללקוח באותה שיחה שנייה גילוי נאות שהפרטים שלו כבר נמצאים במערכת.

גאלב מג'אדלה: האם בדקתם האם הבקשה שלכם בוצעה?

גאלב מג'אדלה: האם עקבתם אחרי ההנחיה שלכם והאם היא בוצעה?

אנסטסיה מיכאלי: אנחנו תמיד עוקבים אחרי ההנחיה שלנו.

גאלב מג'אדלה: מה התוצאה?

אנסטסיה מיכאלי: מכיוון שההנחיה ניתנה לא לפני זמן רב - - -

גאלב מג'אדלה: מתי?

יעל כהן שוואט: ב-2006.

יעל כהן שוואט: החוזר ב-2006.

כרמל שאמה-הכהן: תני לו להגיד מתי.

אנסטסיה מיכאלי: 2006 זה חוזר אחר.

אנסטסיה מיכאלי: דיברתי על זה בתחילת דבריי, אמרנו שזה לא מעניין.

אנסטסיה מיכאלי: בואו נתמקד בהנחיה הנוכחית שנוגעת לאותה שיחה שנייה, ואני חושב שכל חברי הכנסת חושבים שכאן הבעיה.

אנסטסיה מיכאלי: היא ניתנה לפני מספר שבועות לא רב.

גאלב מג'אדלה: האם אנחנו יכולים לקבל את זה?

כרמל שאמה-הכהן: ברור שאתה יכול לקבל.

אנסטסיה מיכאלי: בכתב?

גאלב מג'אדלה: כן, כן, את ההנחיה.

גאלב מג'אדלה: אתה הרי הוצאת הנחיה בכתב, לא הרמת טלפון.

כרמל שאמה-הכהן: חבר הכנסת מג'אדלה, תן לו לענות.

כרמל שאמה-הכהן: אתה לא נותן לו לענות.

כרמל שאמה-הכהן: תן לי.

גאלב מג'אדלה: עוד לא שאלתי.

גאלב מג'אדלה: מה אני אתן לך?

גאלב מג'אדלה: שאלתי - - -

כרמל שאמה-הכהן: חבר הכנסת מג'אדלה, אתה לא ברשות דיבור, אתה לא ברשות דיבור.

גאלב מג'אדלה: חבר כנסת יכול גם לדבר באמצע.

שי חרמש: פעם אחרונה שעשיתי בוועדת פנים סילקת אותי מהישיבה.

שי חרמש: הוא עשה לי את זה, הוא עשה לי את זה.

שי חרמש: גירש אותי מהישיבה.

כרמל שאמה-הכהן: לא, אני לא אסלק אותו.

כרמל שאמה-הכהן: לא מסוגל לסלק.

כרמל שאמה-הכהן: יש לו עדיין זכויות.

גאלב מג'אדלה: כשאני שואל דברים לעניין אף אחד לא יכול לסלק אותי.

גאלב מג'אדלה: כשאתה מדבר שטויות אפשר לסלק אותך.

גאלב מג'אדלה: אני שואל שאלה מתי ניתנה הנחיה והאם אני יכול לקבל אותה בכתב?

גאלב מג'אדלה: אני רוצה תשובה.

שי חרמש: עכשיו זה לוועדת אתיקה.

שי חרמש: איציק וקנין, עכשיו זה לוועדת האתיקה.

שי חרמש: אני מציע להוציא אותם, לגמור את העניינים בינינו.

אנסטסיה מיכאלי: שוב, אני אומר לעניין האכיפה.

אנסטסיה מיכאלי: הוא שאל שאלה גם לעניין האכיפה.

כרמל שאמה-הכהן: לא, לא.

כרמל שאמה-הכהן: האם ההנחיה היא בכתב או בעל-פה?

אנסטסיה מיכאלי: ההנחיה בכתב.

כרמל שאמה-הכהן: בכתב.

כרמל שאמה-הכהן: העתק אפשר לקבל לוועדה?

אנסטסיה מיכאלי: לכאורה אני לא רואה שום מניעה.

כרמל שאמה-הכהן: למה צריכה להיות איזושהי מניעה?

אנסטסיה מיכאלי: אם גורם משפטי אצלנו יחשוב אחרת אנחנו נעדכן אתכם.

אנסטסיה מיכאלי: אבל על פניו אני לא רואה - - -

גאלב מג'אדלה: מה זה "גורם משפטי"?

גאלב מג'אדלה: הוא מעל למחוקק?

גאלב מג'אדלה: סליחה, על מי אתה מדבר?

גאלב מג'אדלה: גורם משפטי אצלך הוא אפס ליד המחוקק.

כרמל שאמה-הכהן: לא, לא, לא, לא, לא, לא.

כרמל שאמה-הכהן: מג'אדלה, אני מבקש ממך.

גאלב מג'אדלה: המחוקק מבקש, יושב-ראש ועדה מבקש ממך מסמך, ואתה אומר לו משפטן?

כרמל שאמה-הכהן: חבר הכנסת מג'אדלה, מה זה "אפס"?

כרמל שאמה-הכהן: אני לא אומר על אף אחד אפס.

כרמל שאמה-הכהן: תשמע, אני לא מוכן.

גאלב מג'אדלה: לא, סליחה.

גאלב מג'אדלה: הוא מבטל אותך.

כרמל שאמה-הכהן: אני לא מוכן.

כרמל שאמה-הכהן: אתה תחזור מהדברים שלך.

כרמל שאמה-הכהן: אני מציע - - -

גאלב מג'אדלה: לא, אני לא חוזר בי.

גאלב מג'אדלה: אם הוא אומר ליו"ר הוועדה אם משפטן יגיד לו.

גאלב מג'אדלה: סליחה, עם כל הכבוד.

שי חרמש: אז תוציא אותו וגמרנו.

אנסטסיה מיכאלי: חברים, זה מאוד פשוט.

אנסטסיה מיכאלי: כל מה שמותר לנו למסור אנחנו נמסור.

כרמל שאמה-הכהן: חבל שאתה אומר את הדברים האלה, אני אומר לך.

כרמל שאמה-הכהן: אתה לא מבין מה אמרת.

כרמל שאמה-הכהן: להגיד על אנשים - - -

גאלב מג'אדלה: לא, אני מבין מצוין מה אני אמרתי.

גאלב מג'אדלה: אם הוא עונה ליושב-ראש הוועדה - - -

שי חרמש: מה, הוא לא הבין?

שי חרמש: הוא אמר שאני מדבר שטויות, מה זה לא הבין?

כרמל שאמה-הכהן: אבל להגיד אפס?

גאלב מג'אדלה: אם הוא אומר ליושב-ראש הוועדה אם המשפטן יאשר - - -

שי חרמש: קודם אמרתם שחבר הכנסת מדבר שטויות, זה גם בסדר?

שי חרמש: אני לא מבין.

שי חרמש: אני מאופק ואני תרבותי, אבל גם זה לא צריך להגיד, בנוכחות אנשים זרים לפחות.

שי חרמש: בואו נגיד את זה בינינו.

כרמל שאמה-הכהן: ---

גאלב מג'אדלה: סליחה?

שי חרמש: שמור על כבוד כולם, גאלב – תאמין לי.

גאלב מג'אדלה: --- שומר על הכבוד שלך.

שי חרמש: הופעת אתמול בטלוויזיה ושמרתי על כבודך.

שי חרמש: לא צעקתי על הטלוויזיה מילה.

אנסטסיה מיכאלי: עניין נוסף לגבי האכיפה, ברשותך,

כרמל שאמה-הכהן: אנחנו מבקשים ממך, תעביר את ההנחיה בכתב - שיהיה ברור שביקשנו.

אנסטסיה מיכאלי: מאה אחוז.

אנסטסיה מיכאלי: רשמנו לפנינו.

אנסטסיה מיכאלי: וכמובן לעניין האכיפה – אני לא חושב שיש פה מישהו סביב השולחן שיש לו איזשהן תהיות לגבי אפקטיביות האכיפה שלנו.

אנסטסיה מיכאלי: אנחנו נאכוף את הנושא הזה, אנחנו נאכוף אותו באדיקות.

אנסטסיה מיכאלי: במידה ואנחנו נמצא שהפעולה הזאת לא מספקת אנחנו נכין צעדים נוספים.

כרמל שאמה-הכהן: מה טווח הזמנים כדי לראות אם היא מספקת או לא?

אנסטסיה מיכאלי: אנחנו נבדוק את זה כבר במהלך הרבעון הקרוב, את האכיפה של ההוראה המסוימת הזאת.

כרמל שאמה-הכהן: למה זה לא יכול להיות בשבועיים-שלושה הקרובים?

כרמל שאמה-הכהן: איזה היערכות צריכה להיות פה?

כרמל שאמה-הכהן: כלומר, הם צריכים להיות בסדר ממחר, מאתמול.

כרמל שאמה-הכהן: למה צריך רבעון?

אנסטסיה מיכאלי: ודאי.

אנסטסיה מיכאלי: בואו נפריד בין ממתי הם צריכים להיות בסדר שזה מיד מרגע שהם קיבלו את ההודעה לבין מתי אני מבצע בדיקות.

כרמל שאמה-הכהן: למה השהות של הזמן הזה?

אנסטסיה מיכאלי: אמרתי כבר במהלך הרבעון הקרוב, אני לא חושב שזה פרק זמן רחוק.

אנסטסיה מיכאלי: זה במהלך הרבעון הקרוב.

אנסטסיה מיכאלי: זה יכול להיות בשבוע הקרוב, זה יכול להיות תוך שלושה שבועות.

אנסטסיה מיכאלי: גם הצד המבוקר – אני לא חושב שזה כדאי שהוא ידע מתי אנחנו מתכוונים לבצע את הביקורות שלנו.

שי חרמש: הבדיקה נעשית כבר שנה, אסף?

כרמל שאמה-הכהן: אתה יכול לבדוק במהלך הרבעון כמה פעמים שאתה רוצה.

אנסטסיה מיכאלי: הביקורות שאנחנו עושים מתבצעות במהלך כל השנה.

שי חרמש: לא, אבל הסוגיה הזאת.

כרמל שאמה-הכהן: אם אתה תבדוק שבוע הבא והם בסדר אתה תמשיך לבדוק אותם לאחר רבעון.

כרמל שאמה-הכהן: אם אתה כבר בודק שבוע הבא והם כבר לא בסדר אז אתה כבר יודע לפעול.

כרמל שאמה-הכהן: למה לבזבז זמן?

כרמל שאמה-הכהן: זה הכוונה שלי.

כרמל שאמה-הכהן: אתה לא מוגבל לבדוק פעם אחת ברבעון.

אנסטסיה מיכאלי: אני אומר לך שוב, לא נדרשתי לשאלת השבוע או שבועיים.

אנסטסיה מיכאלי: אבל אנחנו נבדוק את זה בהחלט בזמן הקרוב, וגם לא רק פעם אחת.

אנסטסיה מיכאלי: אנחנו נבדוק את זה על פני תקופה.

שי חרמש: כרמל, אני מרגיש קצת לא נוח כי הפנייה שלי לדיון המהיר היתה על דבר אחד בלבד, על הטעית דעת בפרסום שמבלבלת אותי.

שי חרמש: כנראה שהיא בלבלה שניים - עוד אחד שהיה פה.

שי חרמש: שניים התבלבלו בכל המדינה.

שי חרמש: אני התבלבלתי.

שי חרמש: ביקשתי לדעת האם יש פה הוראה של הרגולטור שלא יהיה יותר פרסום שאומר שאחד שולח לשני באותו כיס – זה הכול.

שי חרמש: אם אין בעיה עם זה תגיד לי.

שי חרמש: בוא תגיד לי דבר ברור, אסף: אדוני היקר, אתה לא מבין במה מדובר, אין בעיה עם זה.

שי חרמש: ואז אני אדע שאין בעיה עם זה.

שי חרמש: זה כל מה שאני רוצה לדעת.

נינו אבסדזה: אני בין היוזמים, גם אני כמעט התבלבלתי.

נינו אבסדזה: אדוני היושב-ראש, אני נורא מודאגת שחלילה לא יצא מכאן רמז שכל החוכמולוגים יושבים פה וכפי שאמר המנכ"ל שאנחנו מעכבים את הורדת מחירי הביטוח בארץ.

רביב צולר: אבל זה המצב.

נינו אבסדזה: אני לא רוצה שזה יהיה המסר.

נינו אבסדזה: אגב, כשאנחנו מדברים על מחירי הביטוח על הרכב הם עדיין יותר גבוהים מאשר בעולם, ואדוני היושב-ראש, אתה שומע על כל מוצר.

רביב צולר: אנחנו נמשיך להוריד אותם.

נינו אבסדזה: כן, אבל מה הבעיה הנוספת?

נינו אבסדזה: אצלנו משתמשים במכוניות הרבה יותר מאותן מדינות מפותחות.

נינו אבסדזה: הם צריכים את המכונית הרבה פחות מאיתנו כאן בארץ כי אצלנו התחבורה הציבורית לא מסודרת.

נינו אבסדזה: זאת אומרת, אצלנו המחיר הוא עוד יותר רלוונטי לעומת אנגליה שהוזכרה פה הרבה פעמים.

נינו אבסדזה: אני לא רוצה שייצא מאיתנו מסר שהחבר'ה האלה יושבים רק כדי לעצור מחירים או לעצור את ירידת המחירים.

נינו אבסדזה: אני רוצה שתהיה כאן תחרות.

נינו אבסדזה: חברים, השאלה היא האם אנחנו יוצרים תחרות דרך מדיניות המותג שלכם או שאתם יוצרים אשליית תחרות?

נינו אבסדזה: השאלה שלי היא אותה שאלה של שי, ואני מאוד מתחברת אליה:

נינו אבסדזה: למה הצרכן לא אמור לדעת לאן הוא הגיע ושיש פה שתי חברות?

נינו אבסדזה: אגב, יש פתרון.

נינו אבסדזה: יושבת כאן העוזרת שלי שהיא ובעלה הם שני צרכנים צעירים במדינת ישראל, אותם צעירים שיצאו לרוטשילד.

נינו אבסדזה: מציעים פתרון.

נינו אבסדזה: תתחילו מהתחלה בדבר מאוד פשוט, הגעתם לאיי.

נינו אבסדזה: די.

נינו אבסדזה: איי ביטוח בע"מ שמחזיקה בשתי חברות.

נינו אבסדזה: אני 15 שנה בארץ והעברית שלי היא לא מצוינת, אבל אמרתי לכם עכשיו פתרון.

שי חרמש: את זה גם את תביני.

נינו אבסדזה: כן, את זה אני אפילו אבין כי אני רוצה הורדת מחירים.

רביב צולר: אני חושב שנגעת בדיוק בעניין.

רביב צולר: העולם המודרני הולך לכמה שיותר דיגיטאלי וכמה שפחות הוצאות תפעול כדי שלא יועמסו על הצרכן.

רביב צולר: העולם הרחיק לכת.

רביב צולר: היום יש מרכזים בהודו שמשרתים לפעמים שבע-שמונה חברות, אפילו לא של אותן בעלים.

רביב צולר: אותו נציג מטפל בכמה דברים בו זמנית.

רביב צולר: אין לנו בעיה לשכפל את המערכת שלנו.

רביב צולר: אבל מכיוון שאנחנו אלה שיוצרים את התחרות ומורידים את המחיר אז ברגע שההוצאות שלנו יגדלו ונעשה ללא צורך, כי הצרכן לא מרוויח מזה, עוד סניף עם עוד מחשבים וטלפונים ועם עוד בניין, כל מה שיקרה הוא שקצב הורדת המחירים יהיה יותר נמוך.

רביב צולר: אני בעד גילוי נאות ואני לא מתחמק מזה בשום צורה.

רביב צולר: אם הרגולטור יחשוב, אפילו לנראות כי אני לא חושב ששם חברה, למשל, זה חשוב.

רביב צולר: אבל אם הוא חושב שהנראות חשובה אז אנחנו נשים שם חברה.

רביב צולר: יגיד לנו ליידע את הטלפון השני ניידע את הטלפון השני.

רביב צולר: זה לא יפגע כהוא זה במכירות שלנו.

אריה כהן: למה לשכפל?

אריה כהן: למה לא מהתחלה תגיד 3,000 שקל?

רביב צולר: אני אגיד יותר מזה.

רביב צולר: ספציפית 9 מיליון היתה פעם חברה נפרדת, היא נרכשה בכסף מלא כחברה נפרדת.

רביב צולר: האם מישהו יודע שהראל ודקלה זה לא אותה חברה או שמנורה ושומרה זה לא אותה חברה או שמגדל ואיחוד ישיר זה לא אותה חברה?

רביב צולר: קשקוש.

יצחק וקנין: מר צולר, האינטרס שלך הוא למכור ביטוח.

יצחק וקנין: למה שלא תגיד לי מהתחלה כשאני פניתי אליך ולחברת הביטוח שלך?

יצחק וקנין: הרי זה האינטרס שלך.

יצחק וקנין: למה אני צריך אחרי כן לעבור לחברה אחרת כשזה אותה חברה שלך?

יצחק וקנין: אני לקוח מבולבל.

שי חרמש: למה לצלצל פעמיים?

רביב צולר: אני אשיב.

כרמל שאמה-הכהן: שי חרמש, כמה פעמים אתה מתכוון להפריע בדיון הזה?

שי חרמש: כשתוציא את גאלב אני מוכן לעמוד על סדר-היום אחריו.

כרמל שאמה-הכהן: אל תגיד לי את מי להוציא.

כרמל שאמה-הכהן: אל תפריע, די.

כרמל שאמה-הכהן: אי-אפשר, זה דיון שיזמת ורוצים להתקדם בו.

שי חרמש: למה לצלצל פעמיים?

שי חרמש: זה הכול.

קריאה: אתה לא אובייקטיבי כלפי קדימה.

כרמל שאמה-הכהן: אני לא אובייקטיבי כלפי קדימה?

כרמל שאמה-הכהן: הרגע אמרתי ברדיו שאסור שתפרשו.

כרמל שאמה-הכהן: למרות שאני צריך להעביר לכם את הוועדה אני אמרתי שהאינטרס של עם ישראל זה שתישארו בקואליציה.

כרמל שאמה-הכהן: אני חושב שמה שאומר פה המנכ"ל כבר פעמיים שנייה ושלישית זה שהם יעשו כל מה שאגף הביטוח יגיד.

כרמל שאמה-הכהן: הם לא מתנגדים לכלום.

שי חרמש: אבל למה לצלצל פעמיים?

שי חרמש: זו השאלה.

רביב צולר: אם כבוד היושב-ראש ירשה לי אני אענה לך.

רביב צולר: הבעיה היא לא שמתקשרים אלינו פעמיים.

רביב צולר: הבעיה היא ש-50% מאוכלוסיית המדינה מעולם לא טרחה להתקשר אלינו ולקבל הצעת מחיר.

רביב צולר: ביום שיתקשרו הם יעברו אלינו כי כשהם עוברים הם נשארים.

שי חרמש: אבל למה לצלצל פעמיים?

שי חרמש: תן מספר אחד, נצלצל אליך.

רביב צולר: אז אני מסביר לך.

רביב צולר: כי 50% שמכירים אותנו אנחנו פונים אליהם בשפה אחת, ו-50% שמכירים רק את הסוכנים אנחנו פונים אליהם בשפה אחרת.

רביב צולר: זה לא אותן אוכלוסיות.

שי חרמש: אני לא מבין למה לצלצל פעמיים, זה הכול.

רביב צולר: כדי להרוויח כסף.

שי חרמש: למי?

שי חרמש: לבזק?

רביב צולר: לא, הצרכן.

יצחק וקנין: מההתחלה תן לי להרוויח כסף.

שי חרמש: תן לו מההתחלה.

כרמל שאמה-הכהן: מרדכי קינן מנכ"ל לשכת סוכני הביטוח, בבקשה.

מוטי קינן: האסטרטגיה של החברה של ביטוח ישיר, בבסיס שלה זה אסטרטגיה של הטעיה, ואתם מחזקים את מה שנאמר פה כל הזמן.

מוטי קינן: החברה הזאת כל הזמן מנסה גם בפרסומות שלה, גם בשיטת המכירה שלה, פשוט להטעות.

מוטי קינן: שלא תטעו פה – אין הורדת מחירים, זה דבר שנאמר כאן.

מוטי קינן: אין שום הורדת מחירים.

מוטי קינן: אין הבדלים כמעט במחירים בין חברה רגילה לבין ביטוח ישיר.

מוטי קינן: המספרים שנמסרו פה הם לא מדויקים וגם פה הם מטעים במספרים.

מוטי קינן: יש רכבים שסוכן ביטוח מוכר אותם יותר זול וחברת ביטוח רגילה נותנת אותם יותר זול מביטוח ישיר.

מוטי קינן: ולכן, לכל הנתונים פה אין שום בסיס בעניין הזה.

מוטי קינן: יש פה עוד חברות ביטוח נוספות ישירות – AIG וכו' – והן פועלות ביושר ובהגינות.

מוטי קינן: המפקח על הביטוח פה צריך לעשות עבודה.

מוטי קינן: צריך קודם כל להורות לביטוח ישיר להוציא מכתב לכל הלקוחות שלה על ההטעיה שהיא עשתה להם כי חלק מהאנשים פה שילמו יותר כסף ממה שהם היו צריכים לשלם.

מוטי קינן: זו חובת המפקח לעשות את הפעילות הזאת.

מוטי קינן: הוא לא צריך את הלחץ של חברי הכנסת לעשות את זה.

מוטי קינן: אין לזה שום פתרון בכתיבת האותיות הקטנות.

מוטי קינן: צריך לעשות הפרדה ברורה.

מוטי קינן: אני מציע שהוא יתייעץ עם רמו"ט הרשות למאגרי מידע ולבדוק בכלל את החוקיות של העניין של שימוש באותו מאגר מידע על שני מותגים, יושב אותו מוקדן עם אותו מחשב ועם אותה תעודת זהות של האדם.

מוטי קינן: המפקח על הביטוח צריך להתחיל לעשות פה עבודה לטובת האזרח ושיבדקו עם הרשות למאגרי מידע.

מוטי קינן: לדעתי, אסור להם לעשות את מה שהם עושים פה עם אותו מאגר מידע.

רביב צולר: אדוני גם עכשיו מטעה.

מוטי קינן: ולכן, אני פונה פה לאסף כנציג הפיקוח להתחיל לעשות את העבודה בצורה יותר זריזה.

מוטי קינן: הם צריכים לקחת שלושים איש באגף הפיקוח שישבו על החברה הזו ויבדקו מה היא עושה לאנשים.

מוטי קינן: דבר נוסף, אני מבקש מיושב-ראש הוועדה להורות להם פה להוציא קודם כל מכתב לכל הלקוחות שלהם על ההטעיה שהם עשו: חברים יקרים, אתם פניתם ל-9 מיליון.

מוטי קינן: דעו לכם שיכולתם גם לפנות -ל5.

מוטי קינן: זה אותו מוקד וזו אותה הטעיה.

מוטי קינן: הם הרוויחו הרבה כסף על ההטעיה הזאת.

כרמל שאמה-הכהן: כן, בבקשה.

קובי צרפתי: קובי צרפתי מלשכת סוכני הביטוח.

קובי צרפתי: יש פה הטעיה גם של הוועדה לגבי המחירים.

קובי צרפתי: הורדת המחירים לא באה מביטוח ישיר.

קובי צרפתי: היא נובעת מזה שהיתה ירידה בגניבות הרכב, ולכן חברות הביטוח הורידו את המחירים.

קובי צרפתי: לכל חברה יש אקטואר שבודק.

קובי צרפתי: תעריף הרכב מחולק בין צד ג', נזק עצמי לרכב וגניבות רכב.

קובי צרפתי: ברגע שגניבות הרכב ירדו המחיר ירד.

קובי צרפתי: הם נותנים כתר לעצמם שהם אלה שגרמו לירידת המחירים, זה לא נכון.

קובי צרפתי: המחיר של החובה ירד בגלל הרגולטור, יש תחרות בין החברות לגבי החובה והמשכנתאות בגלל התמותה יש את השינוי - - -, תוחלת החיים.

קובי צרפתי: ולכן, להציג את זה שהם אלה שגורמים לתחרות והם אלה שגרמו לירידת המחירים זה לא נכון.

אריה כהן: הם מתכוונים לארבעה-שלושה סוגים של רכב בלבד.

שי חרמש: כרמל, להגיד עוד הפעם שזה לא הנושא?

שי חרמש: למה לצלצל פעמיים?

שי חרמש: זה הדבר היחיד שמעניין.

שי חרמש: אני לא מבין בביטוח.

רענן סעד: נשאלה כאן שאלה ולצערי הבחורה יצאה מכאן, אבל היא עונה גם לשאלה שלך.

רענן סעד: האם הדרך לפתח שוק היא לפעמים במספר מותגים?

רענן סעד: התשובה היא כן עם ארבעה סימני קריאה.

רענן סעד: לא נולדתי בשוק הביטוח, אני הרבה מאוד שנים בשוק השיווק.

רענן סעד: זו הדרך לפתח שווקים.

רענן סעד: למה?

רענן סעד: וזו הסיבה שחמישה נציגים של לשכת סוכני הביטוח נמצאים פה.

רענן סעד: הרי הכאב שלהם הוא לא באמת על הצרכן הסופי.

רענן סעד: בגלל שכואבים להם הפרסומים שלנו שבחלקם מסבירים למה לא צריך סוכן ביטוח ובחלקם מסבירים את הקדמה של ביטוח ישיר.

רענן סעד: למה יש פה חמישה נציגים?

רענן סעד: הם חמישה נציגים של הציבור?

רענן סעד: הרי פשוט כואב להם שאנחנו נוגסים בנתח השוק שלהם.

רענן סעד: על זה הדיון וזו האמת.

יצחק וקנין: לא, לא.

יצחק וקנין: הדיון לא על זה.

פניה קירשנבאום: ממש לא על זה.

יצחק וקנין: אתה בסוף תקבל חקיקה ואז לא תדבר כמו שאתה מדבר.

פניה קירשנבאום: שני דברים צריכים לקרות בעקבות הדיון הזה.

פניה קירשנבאום: אסף, פעם אחת אני מבקשת ממך לבדוק שאין שיתוף פעולה של מאגר מידע, או לבדוק לפחות עם הרשות למאגר מידע אם זה בסדר.

פניה קירשנבאום: פעם שנייה – לתקן בכל הפרסומים ושיהיה כתוב שאיי.

פניה קירשנבאום: ג'י.

פניה קירשנבאום: איי זו חברה אחת ולה יש שתי חברות.

פניה קירשנבאום: יש לה את 9,000 ויש ביטוח ישיר.

פניה קירשנבאום: אתה יכול לפנות או לפה או לשם, אבל אתה יודע שזו חברה אחת.

פניה קירשנבאום: זאת המסקנה, וכל השאר כמו סוכנים ודברים אחרים לא מעניין אותנו.

פניה קירשנבאום: תודה.

כרמל שאמה-הכהן: כן, בבקשה.

רוני שטרן: שמי רוני שטרן ואני סגן נשיא לשכת סוכני ביטוח.

רוני שטרן: כבוד היושב-ראש, דיברנו קודם על תרבות.

רוני שטרן: כשיושב פה נציג ציבור, בכלל לא מלשכת סוכני ביטוח, ומספר סיפור על ביטוח ישיר והמנכ"ל בבריונות עונה לו שקרן אז אני חושב שזה אולי מראה קצת מהתרבות של ביטוח ישיר.

רוני שטרן: אני רוצה לענות לזה שיושב לידו שאנחנו פה אכן חמישה נציגים של לשכת סוכני ביטוח שבאים לפה מתוך תחושה של שליחות ולא מתוך תחושה אחרת.

רוני שטרן: ביטוח ישיר במדינת ישראל ברכב יושב כבר הרבה מאוד שנים על כ-10% מהשוק.

רוני שטרן: אנחנו חיים עם זה בשלום, אנחנו חיים בתחרות הוגנת.

רוני שטרן: יש לנו יחסים טובים מאוד עם חברת AIG שהיא חברה לביטוח ישיר לכל דבר ועניין.

רוני שטרן: אני חושב שלהסיט את הדיון מכאן שאנחנו - - -, אנחנו פה גם בהחלט מכיוון שאנחנו חושבים שהפרסומות של ביטוח ישיר פוגעות בנו ובבני משפחתנו - בהחלט כן.

רוני שטרן: אנחנו לא מתכחשים לזה ובהחלט אומרים את זה מעל כל במה אפשרית.

רוני שטרן: אני חושב שלהציג את זה שאנחנו פה חמישה סוכנים ובגלל הגודל באנו לפה כדי לחפות על איזשהו משהו אחר, זה שוב פעם חלק מההטעיה של ביטוח ישיר.

כרמל שאמה-הכהן: תודה רבה.

רביב צולר: אנחנו פה בלי לוביסטים ובלי עורכי-דין.

רביב צולר: אנחנו באנו עם האמת שלנו וזהו.

רביב צולר: יבין מי שיבין.

מוטי קינן: אנחנו נקרין עכשיו סרט שפשוט ממחיש את העניין.

רביב צולר: אם תביא אותנו עוד פעם נביא גם פירוטכניקה.

רביב צולר: יהיה נחמד.

רביב צולר: ( הקרנת סרטון על חברות הביטוח.

רביב צולר: )

רביב צולר: ברור שזה ערוך כי אין סיכוי לתפוס את אותו מוקדן פעמיים.

רביב צולר: זה עובד של המסעדה בלובי.

רביב צולר: אגב, הממונה בדק ודחה על הסף.

רביב צולר: חוק הגנת הצרכן לא חל על חברות ביטוח.

שי חרמש: אז אולי כדאי להחיל את זה.

רביב צולר: בבקשה, זה מאוד יעזור לנו מול הסוכנים, מול מאוד יעזור לנו.

רביב צולר: בבקשה.

רביב צולר: יהיה גילוי נאות של עמלות, של אינטרסים – כמו שצריך.

שי חרמש: הוא שאמרתי – בלבלו אותי.

כרמל שאמה-הכהן: כן, בבקשה.

אבנר עורקבי: שלום לכם, שמי אבנר עורקבי.

אבנר עורקבי: אני יושב-ראש ארגון אהב"ה ואני באתי בשם פורום הנכים בישראל המיוחד.

אבנר עורקבי: כל הכבוד על הכתבה היפה הזאת.

אבנר עורקבי: אבל כבוד היושב-ראש, אנחנו הנכים לא יכולים לחייג 9 מיליון ולא לחייג 555.

אבנר עורקבי: אנחנו מוצבים בחברות הביטוח בתוך גטו כשרק הן מבטחות אותנו.

אבנר עורקבי: אנחנו לא יכולים לפנות אל כל חברות הביטוח.

אבנר עורקבי: זו המציאות לאמיתה, ואנחנו בדקנו את זה בכמה חברות ביטוח.

אבנר עורקבי: יש לנו רק חברות ביטוח מיוחדות שמבטחות את הרכבים שלנו.

אבנר עורקבי: אני שואל קודם כל את השאלה למה.

אבנר עורקבי: שנית, מכורח המציאות אנחנו נכים ברגליים שלנו.

אבנר עורקבי: חברות הביטוח מבטחות אותנו.

אבנר עורקבי: אם אני, הנכה, עשיתי שלוש תאונות דרכים אף חברת ביטוח לא תבטח אותי, את הנכה, ואז אני מוגבל, אני יושב בבית.

אבנר עורקבי: הרכב הוא תחליף לרגליי הנכות.

אבנר עורקבי: שוב אני מופלה.

אבנר עורקבי: בהזדמנות הנפלאה שנפלה לנו אני מאוד מבקש מחברות הביטוח הנפלאות והמקסימות שמשקיעות הרבה כסף בפרסומות לבוא קצת לטובת קבוצת הנכים שמאוד מאוד זקוקה לישועה שלהן.

אבנר עורקבי: תנו לנו את ההזדמנות לנהוג, אל תגבילו אותנו בתאונות.

אבנר עורקבי: תרימו לנו את הפרמיה, אין בעיה.

אבנר עורקבי: אבל תגבילו אותנו.

אבנר עורקבי: זה מה שאני מבקש ומתחנן.

אבנר עורקבי: תעשו לנו, גם אנחנו זכאים כמו כל אזרח לביטוח.

לאה ורון: יש פה נציגים של לשכת סוכני הביטוח ואולי מישהו מהם מוכן להשיב לציבור הנכים.

מרדכי קינן: הוא אומר שביטוח ישיר לא מבטחים נכים, זה מה שהוא אומר.

מרדכי קינן: הוא אומר שהם לוקחים רק את הלקוחות הטובים.

אבנר עורקבי: סליחה, זה לא פרסומת ואתה מפרש בצורה לא נכונה, בצורה בוטה, ואתה משתמש בדברים לא יפים.

אבנר עורקבי: אני אומר – כל חברות הביטוח, כולן ככללן, אינן מבטחות אותנו.

אבנר עורקבי: אנחנו נמצאים בתוך גטאות מסוימים בחברות שמבטחות אותנו.

אבנר עורקבי: אנא ממך, צייד אותי.

אבנר עורקבי: אנחנו מצויים בתוך גטאות.

אריה כהן: תבוא אצלי, אני אבטח אותך.

אריה כהן: תבוא אצלו, אצלו.

קובי צרפתי: אני מבטח הרבה מאוד נכים ואני מזמין אותך לבוא אלינו ולבטח את כל הנכים, נקודה, דרך לשכת סוכני הביטוח.

קובי צרפתי: ברוך הבא, אנחנו נקבל אותך בברכה.

אריה כהן: אני גם מבטח נכי צה"ל.

קובי צרפתי: תאונות לא תוכל לעשות בביטוח הישיר, אבל אצלנו תוכל לעשות ביטוח גם אחרי תאונות דרכים.

אבנר עורקבי: אני שמח לשמוע את זה כי זו הפעם הראשונה.

אבנר עורקבי: אני, למשל, באופן אישי נתקלתי בבעיה רצינית.

קובי צרפתי: תפנה ללשכה ואנחנו נטפל בך.

קובי צרפתי: ביטוח ישיר לא יבטח אותך אחרי שתי תאונות.

אבנר עורקבי: אנחנו עושים שלוש תאונות, האם תבטחו אותנו אחרי זה?

אבנר עורקבי: יש כאלה נכים שהם מסכנים.

אבנר עורקבי: זה קורה.

אבנר עורקבי: אני שואל את השאלה הזאת.

קריאה: אתם לא מבטחים לנו את הרכבים עם האבזור המיוחד.

קובי צרפתי: אני מבטח כמות רבה מאוד של נכים.

קובי צרפתי: הסוכן שלי הוא דודי סופר ואולי אתם מכירים אותו.

קובי צרפתי: פתחתי עכשיו סניף בחיפה ואנחנו מבטחים את האבזור שלכם שהוא גדול ויקר.

קובי צרפתי: אנחנו מוכנים שתפנו אלינו.

קובי צרפתי: הביטוח הישיר לא מבטח נכים אחרי תאונות.

לאה ורון: זה לא נגד החברות שמוכנות ומעוניינות לבטח.

לאה ורון: הם מדברים כנגד אותן חברות שכאשר הם פונים אליהן הן מודיעות להם שהן אינן מעוניינות לבטח אותן.

קובי צרפתי: הפנייה צריכה להיות נגד איגוד חברות הביטוח.

קובי צרפתי: אנחנו סוכני הביטוח ולכן אנחנו לא צד.

כרמל שאמה-הכהן: מיצינו את הנקודה.

כרמל שאמה-הכהן: אנחנו נסכם את הדיון המהיר שלשמו התכנסנו.

כרמל שאמה-הכהן: ראשית, כמובן ועדת הכלכלה מברכת ותומכת בכל הפחתה במחירי הביטוח לצרכנים.

כרמל שאמה-הכהן: הוועדה מציעה כי יש לאפשר לצרכן לבצע השוואת מחירים בין עוסקים שונים למציאת המחיר הנמוך והשירות המיטבי.

כרמל שאמה-הכהן: ככל שעוסק אחד מפרסם עצמו בשמות שונים והצרכן אינו מודע לכך הרי שעולה חשש כי נמנעת מהצרכן האפשרות לבצע השוואת מחירים.

כרמל שאמה-הכהן: כמו כן, הוועדה מבקשת מהמפקח על הביטוח להעביר אליה תוך עשרה ימים את ההוראה שפרסם בנושא איסור הטעיה על-ידי מבטח.

כרמל שאמה-הכהן: כמו כן, תבקש הוועדה לבדוק את חוקיות השימוש במאגרי מידע משותפים למותגים השונים.

כרמל שאמה-הכהן: לי אין ספק מכל מה שראינו ושמענו פה שהנורמות הראויות והבסיסיות של גילוי נאות ושקיפות לא מתקיימות, בין אם בכוונה או שלא בכוונה, בפרסומים של חברת איי.

כרמל שאמה-הכהן: די.

כרמל שאמה-הכהן: איי חברה לביטוח בע"מ.

כרמל שאמה-הכהן: המצב הזה די מרוקן מתוכן את כל המשמעות של תחרות אמיתית ושל זכות הצרכן לברר את המחיר הטוב ביותר עבורו ואת השירות המיטבי שמוצע לו.

כרמל שאמה-הכהן: אם דיברנו בנקודה הראשונה שאנחנו בעד הורדת מחירים, הדברים האלה סותרים כמובן תחרות שמביאה להורדת מחירים.

כרמל שאמה-הכהן: אבל ככל שהביע פעם אחר פעם מנכ"ל ביטוח ישיר – כל הכדור נמצא אצל אגף שוק ההון והביטוח.

כרמל שאמה-הכהן: מחכים להוראה שלכם ולפסיקה שלכם בהמשך לבדיקה שלכם בעניין.

כרמל שאמה-הכהן: אין ספק שמה שרואים פה בפרסומים – אני לא הייתי אומר שיש פה אולי איזה הטעיה פוגענית.

כרמל שאמה-הכהן: אבל אין פה באמת את הגילוי הנאות.

כרמל שאמה-הכהן: הצרכן הממוצע שאינו בקי ברזי עולם הביטוח ואפילו חבר כנסת ממוצע לא מבין שהוא מברר אצל אותו גוף.

כרמל שאמה-הכהן: בירור אצל אותו גוף זה הרי לעשות צחוק מהעניין.

כרמל שאמה-הכהן: המטרה שלכם, מעבר לדאגה לבסיסית ליציבות השוק היא גם לדאוג להוגנות בשוק הזה.

כרמל שאמה-הכהן: אנחנו כמובן לא נכנסים להתנגשות האינטרסים ולתחרות בין ביטוח ישיר לבין ביטוח של חברות הביטוח באמצעות סוכנים.

כרמל שאמה-הכהן: זה לא מן העניין כאן, ואנחנו לא באים להגיד מי טוב יותר לצרכן או מי הוגן לצרכן.

כרמל שאמה-הכהן: אנחנו באנו לגעת בנקודה ספציפית והנקודה היא ברורה.

כרמל שאמה-הכהן: המצב הנוכחי כפי שהוא מוצג פה, כפי שהפרסומות בעיתונים הוצגו לנו, הוא אינו מצב ראוי מבחינה צרכנית.

כרמל שאמה-הכהן: ועדת הכלכלה מסיימת בדיוק בימים אלה את החקיקה של תיקון 33 לחוק הגנת הצרכן, ויש שם עשרות עוולות או מצבים צרכניים בהם אנחנו נותנים סמכות לסנקציות כספיות של עשרות אלפי שקלים בגין כל עוולה.

כרמל שאמה-הכהן: זה נכון שחוק הגנת הצרכן לא חל על חברות הביטוח.

קריאה: תחילו אותה.

כרמל שאמה-הכהן: תמיד תיקון חקיקה בא בחשבון, אבל הדבר הזה לא מצריך תיקון חקיקה.

כרמל שאמה-הכהן: אני חושב שאפשר לעשות את זה בהוראה פשוטה.

כרמל שאמה-הכהן: מאחר ונאמרה אמירה ברורה שהם יקבלו כל נורמה שאתם תקבעו, פשוט תקבעו את הנורמה.

כרמל שאמה-הכהן: תבדקו, תעדכנו אותנו.

כרמל שאמה-הכהן: תקבעו את הנורמה, תגמרו את הסאגה הזאת.

כרמל שאמה-הכהן: בזאת גמרנו את נושא הדיון המהיר.

כרמל שאמה-הכהן: נציג ארגון אהב"ה העלה פה את נושא הנכים.

אנסטסיה מיכאלי: אני אתייחס בקצרה.

אנסטסיה מיכאלי: דיון בנושא התקיים לפני מספר חודשים בנוכחות האדון ונציגים נוספים במסגרת הוועדה לפניות הציבור.

אנסטסיה מיכאלי: המפקח רואה בחומרה כל פעולה שהיא בניגוד לחוק והיא מפלה בין אנשים בניגוד לחוק.

אנסטסיה מיכאלי: צר לי שאני צריך להעיד.

אנסטסיה מיכאלי: אבל נציגי המפקח מצאו את הבעיה של היעדר זמינות הביטוח כדבר חשוב.

אנסטסיה מיכאלי: הם ביצעו בעצמם פניות לגורמים בשוק הביטוח על מנת למצוא ביטוחים לכל אותם נכים שהתקשו להשיג ביטוח.

אנסטסיה מיכאלי: צריך לזכור שהבעיה הזו לפעמים של היעדר זמינות ביטוח יכולה להיות נכונה גם לציבור כזה אבל גם לציבור אחר.

אנסטסיה מיכאלי: המפקח נרתם.

אנסטסיה מיכאלי: אם אני טועה תעמיד אותי על טעותי כי אנחנו היינו מאוד מאוד רגישים לדבר הזה ואני אומר את זה בכנות מלאה.

אנסטסיה מיכאלי: למיטב ידיעתי, אותו מקרה שהובא אלינו אנחנו הצלחנו למצוא מענה ביטוחי.

אנסטסיה מיכאלי: האם אני טועה?

אבנר עורקבי: אמת, אמת.

אנסטסיה מיכאלי: כדאי לציין.

לאה ורון: מר עורקבי, תישאר אחרי הדיון ותדבר איתם.

כרמל שאמה-הכהן: מר מיכאלי, אחרי הדיון תשבו.

אנסטסיה מיכאלי: אין שום בעיה.

כרמל שאמה-הכהן: אני רוצה להעיר הערה יותר רחבה לגבי הנושא שעסקנו בו היום.

כרמל שאמה-הכהן: אני חושב שיש ענפים נוספים שהבעיה הזאת קיימת בהם.

כרמל שאמה-הכהן: לדעתי, גם בענף התיירות, ובטח בכל מה שקשר לאתרי אינטרנט שקל מאוד לייצר פרונט שונה לאותה הצעה.

כרמל שאמה-הכהן: ועדת הכלכלה אולי צריכה לקיים דיון רחב יותר על זה שאותו מוצר נמכר על ידי אותו אדם בשני כובעים שונים.

כרמל שאמה-הכהן: בענף התיירות זה מאוד נפוץ, לדעתי.

כרמל שאמה-הכהן: לדעתי, זו גם פרקטיקה שנהוגה בעולם וצריך לבדוק איך התמודדו בעולם עם הנושא הזה, אם יש איסורים אם יש נורמות שאוסרות את זה או מפקחות על זה.

כרמל שאמה-הכהן: צריך לבקש מהממ"מ שיבדוק לנו את זה.

כרמל שאמה-הכהן: דיברו פה על אור לגויים, בוא נראה את האור של הגויים גם בנושא הזה עלינו ואיך הוא משקף.

כרמל שאמה-הכהן: אני יודע שיש גם חברות בין-לאומיות, וכשאתה מזמין חדר במלון אתה יכול לעבור מאתר לאתר ואתה בעצם מקבל מאותו אדם הצעה.

כרמל שאמה-הכהן: צריך לראות אולי באמת יש לזה יתרונות מסחריים להפחתת מחירים.

כרמל שאמה-הכהן: אנחנו נבחן את זה.

כרמל שאמה-הכהן: בכל מקרה כרגע תטפלו בנושא הזה, אנחנו מחכים לתשובתכם.

כרמל שאמה-הכהן: תודה רבה.